Biznis.ba - Radojičić: Do kraja godine niz investicija vrijednosti više od 30 miliona KM\nRadojičić: Do kraja godine niz investicija vrijednosti više od 30 miliona KM\nA. A. 14:59 / 16.05.2018.\nOn je podsjetio da Vlada Republike Srpske sa 2,5 miliona KM finansira rekonstrukciju Kulturnog centra "Banski dvor", te da se očekuje odobrenje još dva projekta koja se odnose na vodovod u vrijednosti od milion KM, kao i dogradnja Osnovne škole "Branko Radičević" na Starčevici, vrijednosti više od milion KM.\n"Riječ je o sredstvima koja ne idu kroz budžet grada, već su republičke investicije. Očekujemo još neke zajedničke projekte kao što je objekat mjesne zajednice i policijska stanica na Laušu, gdje je zajedničko ulaganje od milion KM", rekao je Radojičić Srni povodom slave grada Banjaluka Spasovdana.\nKada je riječ o završetku istočnog tranzita, on je podsjetio da grad sa preduzećem "Putevi Republike Srpske" radi na ovom projektu, kao i na projektima koji se odnose na izgradnju kružnih raskrsnica na Laušu i Banjalučkom polju.\nGradonačelnik Banjaluke je konstatovao da je proteklih godinu dana započeto mnogo projekata, od strateških do operativnih. "Radimo na strategiji razvoja, na urbanističkom i planu kapitalnih investicija, ali i planu `zelenog grada`. Operativni projekti predstavljaju kapitalna ulaganja, poput završene nove `Eko-toplane` i 14 dječijih igrališta", naglasio je Radojičić.\nRadojičić je napomenuo da je Banjaluka ove godine Evropski grad sporta, te da je kandidat za Evropski grad kulture 2024. godine.\n"Dakle, pred nama je dosta dugoročnih planova, gledamo desetak godina unaprijed i trebalo bi da se značajno promijeni slika našeg grada koji bi bio ugodno mjesto za život, gdje ljudi mogu da se školuju, dođu do posla i da sa svojim porodicama mirno i bezbjedno žive", istakao je Radojičić.\nOn je pozvao građane Banjaluke da prisustvuju obilježavanju slave grada, koje počinje već danas otvaranjem izložbe arhivskih dokumenata "Varnava, patrijarh srpski /1930-1937/: pastir, graditelj, revnitelj i ispovjednik" i tradicionalnim muzičkim programom u porti Hrama Hrista Spasitelja.\nRadojičić je najavio da će sutra u 9.00 časova biti služena Sveta arhijerejska liturgija, potom čin osveštanja slavskog žita i kolača, te Spasovdanska litija oko Sabornog hrama i slavski ručak.\n"Sutra počinje Festival cvijeća, koji je osamdesetih godina bio održavan u Banjaluci. Grad se vraća jednoj lijepoj tradiciji", rekao je Radojičić, dodavši da Banjaluku i za vikend očekuje bogat sadržaj, poput 2. "Ćevap festa", manifestacije koja je u januaru bila veoma posjećena.\n"U petak i subotu očekuje nas i velika smotra folklornih društava i nekoliko hiljada učesnika iz srpske dijaspore. Takođe, u subotu festival malih kraft pivara koji se održava nekoliko godina zaredom", naveo je Radojičić i pozvao građane da imaju razumijevanja za obustave saobraćaja koje su neminovne povodom obilježavanja slave grada.


Potrebe građana na prvom mestu - Glas Podrinja\nOBELEŽAVANjE EVROPSKE NEDELjE MOBILNOSTI U ŠAPCU\nZahvalni smo što smo jedan od dva grada u kojima se izrađuje Plan održive urbane mobilnosti, koji treba da da niz odgovora na to kako svi učesnici u saobraćaju da se bezbedno i lako kreću po našem gradu, istakao je predsednik Tela za koordinaciju poslova bezbednosti u saobraćaju i predsednik Komisije za urbanu mobilnost Nemanja Pajić. Saobraćajna policija će takođe pojačati svoje aktivnosti tokom ove sedmice\nEvropska nedelja mobilnosti obeležava se od 16. do 22. septembra u 16 gradova u Srbiji. Šabac je jedan od dva grada koji je odabran za izradu Plana održive urbane mobilnosti. Pored toga, tokom ove sedmice organizuje niz aktivnosti u koji su uključeni Telo za koordinaciju poslova bezbednosti u saobraćaju, Odeljenje saobraćajne policije PU Šabac, Komisija za urbanu mobilnost i brojni partneri. Sve se sprovodi u saradnji sa Stalnom konferencijom gradova i opština i Agencijom za bezbednost saobraćaja.\nPromociju Evropske nedelje mobilnosti grad Šabac je počeo u ponedeljak kod raskrsnice Karađorđeve i Kneza Miloša. U pešačkoj zoni Karađorđeve ulice postavljen je štand na kom su građani mogli da izraze svoje sugestije i primedbe u vezi saobraćaja u gradu, kao i da anonimno popune anketu koja će biti prvi korak u izradi Plana održive ubrane mobilnosti.\n-Štand je postavljen baš na ovoj raskrsnici zato što je jedan od poslednjih infrastrukturnih zahvata koji su urađeni u cilju promocije bezbednosti, ali i komfora svih učesnika u saobraćaju. Kod nje je deo za pešake i bicikliste podignut u cilju usporavanja automobila i kompletnog motorizovanog saobraćaja i udobnijeg prelaska za pešake i bicikliste. Stalna konferencija gradova i opština nam pruža tehničku podršku i pomoć u izradi Plana održive urbane mobilnosti. To je savremena verzija saobraćajne studije. Prvi korak u izradi Plana je komunikacija sa građanima i zato smo pripremili anketu koja će biti dostupna i onlajn na društvenim mrežama stranicama grada, Saveta za bezbednost saobraćaja i na sajtu Grada, navela je arhitekta Ksenija Lukić, koordinator radnog tima Komisije za urbanu mobilnost.\nAnketa je organizovana uz partnerstvo sa Stalnom konferencijom gradova i opština i Nemačkom razvojnom agencijom (GIZ).\nOdluku o pristupanju izradi Plana održive urbane mobilnosti usvojen je na sednici Skupštine grada u septembru prošle godine i izrada je poverena Službi za prostorno i urbanističko planiranje JP “Infrastruktura Šabac”, sa radnim timom koji čine urbanisti i saobraćajni inženjeri. Cilj Plana je da na sveobuhvatan način sagleda potrebe građana Šapca u smislu kretanja svim vidovima saobraćaja i da predloži aktivnosti i projekte koji će unaprediti mobilnost građana.\n-Zahvalni smo što smo jedan od dva grada u kojima se izrađuje Plan održive urbane mobilnosti, koji treba da da niz odgovora na to kako svi učesnici u saobraćaju da se bezbedno i lako kreću po našem gradu. Ovu nedelju ćemo iskoristiti da anketiramo građane i razgovaramo sa njima i da ponudimo određena rešenja. Naš glavni cilj jeste da promovišemo aktivnost naših građana, zato što smatramo da je to važno za zdravlje kako pojedinca tako i porodice, a takođe da promovišemo i zdravu životnu sredinu, kako na lokalu tako i generalno u društvu. Ovu nedelju ćemo iskoristiti i da promovišemo bezbednost u saobraćaju. Pre svega ćemo se obratiti najugroženijim grupama, a to su deca i mladi. Imaćemo niz edukativnih i preventivnih aktivnosti. Važan partner nam je Agencija za bezbednost saobraćaja, a imamo i jako dobru saradnju sa našom saobraćajnom policijom, istakao je predsednik Tela za koordinaciju poslova bezbednosti u saobraćaju i predsednik Komisije za urbanu mobilnost Nemanja Pajić.\nSaobraćajna policija će takođe pojačati svoje aktivnosti tokom ove sedmice, a to čine i zbog šabačkog Vašara. Njihove aktivnosti biće pre svega represivnog karaktera.\n-Zbog specifičnosti koje uslovljava Vašar, pored represivnih aktivnosti imaćemo i aktivnosti vezane za regulisanje saobraćaja, naročito u zoni vašarišta. Represivne aktivnosti će biti realizovane kroz pojačanu kontrolu saobraćaja. Ova akcija će biti sprovedena u saradnji sa Evropskom mrežom saobraćajne policije i akcenat kontrole će pre svega biti na upotrebi mobilnog telefona kod vozača, ali i kod pešaka, korišćenju sigurnosnog pojasa, vožnji pod uticajem alkohola i brzini kretanja vozila, naveo je načelnik Odeljenja saobraćajne policije Zoran Selenić.\nSa Predškolskom ustanovom “Naše dete” i osnovnim školama u utorak je organizovana šetnja predškolaca i učenika prvih razreda i predstava na Trgu “Tri praseta u saobraćaju”. Deca su dobila i poklone, majice i bukvare “Pažljivkova pravila”. Predstavu je pratilo oko 1.200 dece, a vaspitači su bili i autori i realizatori.\n-Telo za koordinaciju poslova bezbednosti u saobraćaju grada Šapca i Predškolska ustanova tokom cele godine rade na preventivnim aktivnostima sa ciljem da kod dece razvijemo i širimo svest o bezbednom ponašanju u saobraćaju i koliko je bitno da stečeno znanje primene kada se nađu u saobraćaju, rekla je Sandra Mićić koordinator Tela za poslove bezbednosti u saobraćaju grada Šapca.\nIstog dana nekoliko parking mesta ispred Šabačke gimnazije pretvoreno je u javni prostor, u saradnji sa Bibliotekom šabačkom. Takođe, promovisane su i nove trase javnog prevoza podelom flajera sa informacijama građanima i postavljanjem promo štanda sa mapom.\nCentar za stručno usavršavanje na Letnjikovcu bio je u sredu domaćin predavanja i obuke o bezbednoj vožnji za mopediste. Predavanje su održali stručnjaci iz Agencije za bezbednost saobraćaja, koja već četvrtu godinu sprovodi treninge bezbedne vožnje za motocikliste i za mopediste\n-Bilo da se radi o motociklistima ili mopedistima, mladim ili starijim zastupljena je tzv. “samoobuka” koju mi moramo promeniti. Nažalost polaznici iz auto škola jako nespremni izlaze na ulice. Trening je namenjen najmlađoj i najrizičnijoj populaciji učesnika u saobraćaju, to su mladi starosti od 16 do 25 godina. Imali smo teoretski i praktični deo gde su polaznici mogli da probaju tehnike vožnje i nauče neke stvari koje do sada nisu videli. Sve nedostatke koje uoče posredstvom naših instruktora mogu odmah i da se isprave. Što se tiče statistike primećen je trend smanjenja, i poginulih, i povređenih lica, naveo je Ivan Bojević iz Agencija za bezbednost saobraćaja zadužen za dvotočkaše.\nKroz ovaj projekat je do sada prošlo više od 1.000 polaznika u više od 60 lokalnih samouprava.\nMiodrag Dimitrijević instruktor bezbedne vožnje objasnio je da se trening sastoji iz teoretskog i praktičnog dela.\n-Imali smo teoretski deo na kom smo obrađivali potencijalno opasne situacije koje mogu da ugroze motociklistu i učimo ih da prepoznaju te situacije. Postoji pet univerzalnih situacija u kojima učestvuje motociklista i još jedan učesnik u saobraćaju. One se identično mogu desiti i u Njujorku i u Šapcu. Kada ih motociklista prepozna postupa po proceduri i sebi obezbedi više prostora i vremena za reakciju i time je bezbedniji u saobraćaju, objasnio je Dimitrijević.\nNemanja Pajić je još jednom istakao da grad Šabac i Telo za koordinaciju poslova bezbedosti u saobraćaju imaju odličnu saradnju sa Agencijom za bezbednost saobraćaja i da prate sve akcije koje se dešavaju na republičkom nivou.\n-Skutere uglavnom voze mladi i početnici. Dosta je neiskustva i dragoceno je ono što mogu da im prenesu iskusni motoristi. Dosta stvari nauče i u auto školama, ali praktično znanje tek treba da steknu i tome doprinose ovakve edukacije. Zbog toga ćemo kontinuirano u narednim godina sa Agencijom za bezbednost saobraćaja raditi ovakve treninge, naveo je Nemanja Pajić.\nProgrami sve do nedelje\nObeležavanje Evropske nedelje mobilnosti se nastavlja sprovođenjem nacionalne kampanje “Čuvaj se” u saradnji sa Udruženjem paraplegičara. Predavanje će danas u Tehničkoj školi održati Milan Srdić iz Udruženja paraplegičara Srbije.\nSutra je dan bez automobila u gradovima i opštinama. Predstavnici Grada na posao će doći peške ili biciklom, u cilju promovisanja alternativnih načina prevoza.\nPromo štand o Evropskoj nedelji mobilnosti u subotu će biti i na Vašaru gde će se deliti anketni listići i flajeri.\nNedelja mobilnosti se završava u nedelju biciklističkom rutom koja se organizuje sa NVO “Vozi ulice” i “Evropskim centrom za ekologiju”.


Intenzivirani radovi na višenamjenskom objektu u Petrićevcu - Glas Srpske\nSrna 31.03.2020 11:25\nBANjALUKA - U nastojanju očuvanja radnih mjesta, bez obzira na aktuelnu epidemiološku krizu, ovih dana je intenzivirana izgradnja višenamjenskog objekta u banjalučkom naselju Petrićevac, vrijednog oko dva miliona KM koji finansiraju Vlada Srbije i grad Banjaluka.\nPrema podacima gradskog Odjeljenja za komunalne poslove, koje prati ovaj projekat, na budućem objektu mjesne zajednice izgrađena je armirano-betonska ploča, a u toku je zidanje.\n“Radovi na ovom objektu biće nastavljeni i naredne sedmice”, saopšteno je iz Gradske uprave Banjaluka.\nIstovremeno, na objektu budućeg vrtića, u kojem će biti omogućen smještaj za stotinjak mališana iz naselja, izvode se tesarski i armiračkih radovi, a ploča iznad prizemlja bi trebalo da bude izlivena već iduće sedmice.\nNačelnik Odjeljenja za komunalne poslove Petar Bilčar navodi da se uporedo sa tim, na objektu buduće ambulante porodične medicine izvode završni radovi, odnosno montira se stolarija i sanitarije, a očekuje se da će objekat uskoro biti spojen i na vodovodnu i kanalizacionu mrežu.\nIzgradnju višenamjenskog objekta, u kojem će biti smješteni vrtić, ambulanta i mjesna zajednica, finansiraju grad Banjaluka i Vlada Srbije.\nKroz program pomoći Republici Srpskoj, Srbija je za izgradnju ovog objekta obezbijedila 1,4 miliona KM, dok se preostali iznos finansira iz budžeta grada Banjaluka.\nRadovi su počeli u novembru prošle godine, a izvođač radova – preduzeće “Tekton”, prema ugovoru ima rok od 300 dana za završetak objekta.


MIHAILO VESOVIĆ: Svaka treća firma izgubila 80 odsto prihoda - Nira Press\nPočetna » MIHAILO VESOVIĆ: Svaka treća firma izgubila 80 odsto prihoda\nPrivreda se suočava sa brojnim problemima, od kašnjenja i otkazivanja porudžbina, do nelikvidnosti i nemogućnosti naplate potraživanja. Prvo su na udaru bili turizam, ugostiteljstvo i putnički saobraćaj, a potom se kriza prelila i na prerađivačku industriju. Oporavak se može očekivati tek u trećem i četvrtom kvartalu ove godine\nDo početka aprila u Srbiji je skoro 800 kompanija potpuno obustavilo ili smanjilo proizvodnju, zbog čega nije radilo oko 102.000 zaposlenih u privredi. Najveći problemi sa kojima se suočavaju privrednici, 15. marta kada je zbog pandemije korona virusa uvedeno vanredno stanje, jesu odlaganje ili otkazivanje porudžbina, nemogućnost pokrivanja osnovnih troškova poslovanja, ograničavanje radnog vremena, nemogućnost naplate potraživanja, nelikvidnost i poteškoće u logistici i distribuciji. Anketa Privredne komore Srbije pokazala je da je do kraja marta svako treće preduzeće procenilo gubitak prihoda veći od 80 odsto, a svako drugo iznad 50 odsto.\nOve podatke naveo je u razgovoru za Magazin Biznis Mihailo Vesović, direktor Sektora za strateške analize, usluge i internacionalizaciju Privredne komore Srbije (PKS). Iako je teško sagledati sve posledice ekonomske krize izazvane pandemijom, i to dok je ona još u jeku, Vesović kaže da se suočavamo sa globalnom krizom bez presedana, zbog čega je ceo ekonomski sistem paralisan.\n– I privreda Srbije se suočava sa brojnim problemima, od kašnjenja i otkazivanja porudžbina, problema nelikvidnosti, zabrane rada… Prvo su na udaru bili turizam, ugostiteljstvo i putnički saobraćaj koji sada, praktično, i ne funkcionišu. Vremenom se kriza prelila i na prerađivačku industriju pa je značajan broj kompanija obustavio ili smanjio proizvodnju – naglašava Vesović.\n• Da li su mala i srednja preduzeća najugroženija, i kakva je procena štete?\n– Naravno da su oni sa ekonomski manjim potencijalom i najugroženiji. Brojnim kompanijama je od vitalnog značaja da se konstantno odvija promet, ali ova kriza već traje blizu tri nedelje, što je za njih zaista dug period. Trenutno je teško proceniti kolika je šteta, ali je za mnoge kompanije ona totalna, jer jednostavno ne mogu da rade. Ipak, ekonomske mere države bi trebalo u značajnoj meri da im pomognu da održe zaposlenost i likvidnost dok traju vanredne okolnosti. Ni velike kompanije na globalnom nivou još ne izlaze sa projekcijama gubitaka jer se situacija ubrzano menja i ne može se precizirati do kada će kriza trajati, u zdravstvenom smislu.\n• PKS se u startu aktivirala da pruži pomoć i podršku privredi. U čemu se ona sastoji i na šta je najviše fokusirana?\n– Na samom početku krize PKS je potpuno bila fokusirana na uspostavljanje sistema informisanja, kako bi naše članice imale što preciznije i što pouzdanije informacije šta se dešava i kako da se ponašaju. Uporedo kroz naše poslovne asocijacije i mrežu regionalnih privrednih komora radili smo na stabilizaciji lanca snabdevanja, pre svega u apotekama, maloprodaji i logističkim centrima.


Najtoplija decenija u australskoj historiji - Klix.ba\nProtekla decenija bila je najtoplija historiji Australije, saopšteno je danas iz Meteorološke službe koja navodi da je globalno otopoljavanje prouzrokovalo talase toplote, suše, pješčane oluje i požare.\nProtekla 2009. godina bila je druga najtoplija godina od kada je počelo zapisivanje klimatskih podataka 1910. godine, uz prosječnu godišnju temperaturu veću za skoro jedan stepen od prosjeka.\nPrema riječima klimatologa Deana Collinsa, prosječna temperatura tokom decenije iznosila je 22,3 stepena Celzijusa, što je bilo 0,48 stepeni iznad prosječne temperature zabilježene između 1961. i 1990., što svjedoči o globalnom zagrijavanju planete.\n"Tokom proteklih šezdeset godina, svaka decenija je toplija nego prethodna", rekao je za AFP Collins.\nOn je dodao da se ovakva pojava ne dešava slučajno već da to odražava ono što se dešava na svjetskom nivou.\n"U 2009. godini Australija je doživjela tri istorijska toplotna talasa, što je povezano sa globalnim zagrijavanjem", izjavio je Collins.\nBiro za meteorologiju očekuje slične uslove u 2010. godini sa toplim vremenskim uslovima tokom australijskog leta - prva tri mjeseca ove godine.\nU periodu ekstremne vrućine, febraura 2009. godine nazvanog "crna subota", 173 ljudi je poginulo u velikim požarima u Australiji, gdje je više od 2.000 kuća uništeno.


EU žali zbog odluke SAD o iranskim sankcijama - Svet - Dnevni list Danas\nPočetna » Svet » EU žali zbog odluke SAD o iranskim sankcijama\n0Piše: Beta - AP 23. aprila 2019. 16.21 Izmenjeno: 26. aprila 2019. 04.05\nPortparolka Evropske komisije Maja Kocijančić izrazila je „žaljenje“ zbog odluke SAD navodeći da se time rizikuje dalje podrivanje iranskog nuklearnog sporazma.\nAmerički predsednik Donald Tramp je prošle godine izvukao SAD iz tog sporazuma postignutog 2015 ocenivši da on ne doprinosi zaustavljanju Teherana da razvije nuklearno oružje ili destabilizuje Bliski istok.\nOd tada je EU usvojila mere da se zaobiđe američke sankcije Iranu, uključujući i način da ostanu otvorene finansijske veze sa Teheranom i da se zaštite evropske firme koje tamo rade.\nSAD su prošle godine objavile da uvode sankcije zemljama koje kupuju iransku naftu da bi izvršili pritisak na iranske vođe da preispitaju nuklearni sporazum i da ih spreči da razvijaju nuklearno oružje. Neke zemlje su bile izuzete od sankcija ali su SAD juče objavile da se od 2. maja ukida to izuzeće.\nMeđu pogođenim zemljama su Kina, Indija, Japan, Južna Koreja i Turska.\nDržavni sekretar SAD Majk Pompeo rekao je juče da SAD računaju na saveznika Saudijsku Arabiju da obezbedi dovoljno snabdevanje nafte i nadoknadi manjak koji će nastati zbog sankcija Iranu.\nEvropska unija, SAD, SankcijeBeograd\nEU najavila nove sankcije zbog nasilja vlasti u Belorusiji\nBajden: SAD se i dalje suočavaju sa mračnom zimom usled zaraze


Erdogan oduzima imunitet poslanicima, novi napadi u Turskoj\nU eksploziji automobila-bombe u utorak ujutro ispred sedišta policije na jugu Turske, u blizini granice sa Sirijom, poginulo je troje ljudi, uključujući jednog policajca, izjavio je turski premijer Binali Jildirim.\nOn je novinarima u Istanbulu rekao da su napad izveli pripadnici ilegalne kurdske Radničke partije Kurdistana (PKK).\nTurska agencija Dogan navela je da je u eksploziji u gradu Midijat, u južnoj turskoj provinciji Mardin, povređeno više od 30 ljudi, uključujući policajce i civile, preneo je Rojters.\nIstanbul, 7. juna\nNapad je usledio posle smrtonosne eksplozije u ponedeljak u kojoj je u turističkoj zoni Istanbula poginulo 11 osoba, među kojima sedam policajaca i četiri civila, dok je ranjeno 36 osoba.\n“Ne osećamo se bezbedno”, rekao je stanovnik Ankare Emre Karaagac Rojtersu dan nakon napada. “Želimo da vlada preduzme neophodne mere i da učini da se osećamo sigurno.”\nTurski predsednik Redžep Tajip Erdogan naveo je da su turske snage bezbednosti ubile 7.600 kurdskih boraca od 20. jula 2015, dana kada je u Turskoj zabranjena Kurdistanska radnička partija (PKK) odlučila da prekine dvogodišnje primirje.\n“Danas, oni koji koriste terorističke organizacije kao oružje da nam naude, pretrpeli su još jedan poraz. PKK (Radnička partija Kurdistana) trpi poraze istorijskih razmera u poslednjih godinu dana. Rovovi koje su iskopali i zamke koje su postavili, postali su njihova groblja. Bombe koje su napravili da bi podelili ovu zemlju, eksplodiraju u njihovim rukama”, rekao je Erdogan u obraćanju porodicama ubijenih pripadnika bezbednosnih snaga.\nNekoliko sati posle napada u Istanbulu, Erdogan je potpisao zakon o oduzimanju imuniteta poslanicima u slučaju krivičnog gonjenja. Rojters navodi da je u pitanju ustavna promena koja će se verovatno okončati uklanjanjem poslanika prokurdske opozicije iz turskog parlamenta.\nErdogan je optužio prokurdsku Narodnu demokratsku stranku HDP, treću po jačini u parlamentu, da je političko krilo naoružanih boraca koji su pokrenuli ustanak na jugoistoku Turske mahom naseljenom Kurdima, koji traje tri decenije.\nHDP odbacuje da ima bilo kakve veze sa militantima zabranjene Radničke partije Kurdistana PKK. Strahuje se da bi većina od 59 poslanika mogla da završi u zatvoru na osnovu novog zakona, prvenstveno zbog svojih stavova.\nPoslanici su do sada uživali imunitet od gonjenja. Novi zakon omogućava tužiocima da gone bilo koga od 138 članova parlamenta koji su trenutno pod istragom. Od tog broja 101 poslanik je iz HDP ili turske najveće opozicione partije Republikanske narodne stranke CHP.\nErdoganovi protivnici navode da je oduzimanje imuniteta deo strategije da se HDP istisne iz parlamenta što bi ojačalo vladajuću Partiju pravde i razvoja AK, čiji je on jedan od osnivača, kako bi konsolidovao podršku u parlamentu za izvršni predsednički sistem za koji se zalaže.\nZakon je izazvao zabrinutost EU u vezi sa stanjem demokratije i ljudskih prava u vreme kada unija pokušava da primeni kontroverzan dogovor sa Ankarom o zaustavljanju ilegalne migracije u Evropu sa turske obale.


Reprezentativci BiH trenirali u Overijseu: Na Belgiju vjerovatno sa dva napadača – Fokus.ba\nReprezentativci BiH trenirali u Overijseu: Na Belgiju vjerovatno sa dva napadača\nFudbalski reprezentativci Bosne i Hercegovine obavili su večeras trening na stadionu u Overijseu, malom mjestu pokraj Brisela, gdje je stručni štab na raspolaganju imao sve igrače pozvane za meč s Belgijom izuzev Milana Đurića.\nPrema posljednjim najavama, napadač Cesene, opravdano odsutan zbog porodičnih obaveza, saigračima iz nacionalnog tima na pripremama za utakmicu s Belgijom trebao bi se priključiti danas na večeri u hotelu “Dolce La Hulpe”, javlja sa mjesta događaja reporter Anadolu Agency (AA).\nInače, trening je za javnost bio otvoren samo prvih 15 minuta, nakon čega je selektor Mehmed Baždarević sa saradnicima i igračima pokušao uigrati pojedine taktičke varijante kojima se namjeravaju suprotstaviti snažnim, te ovaj put oslabljenim Belgijancima.\nOno što bi moglo biti izvjesno, odnosno prema dosad viđenom na treninzima popularnih “zmajeva” na pripremama u Belgiji postoji velika mogućnost da BiH u petak igra sa dva napadača, golgeterima u veoma dobroj formi, Vedadom Ibiševićem i kapitenom Edinom Džeko.\nBaždarević je tokom razgovora s igračima insistirao i na velikoj disciplini i odgovornosti u defanzivnim zadacima, ali smatra i da bi dobitni faktor mogla biti velika borba i trčanje, pogotovo igrača u veznom redu. U odsustvu povrijeđenog Muhameda Bešića ima dilemu i ko da igra na poziciji jednog ili dva defanzivna vezna igrača.\nO formaciji i sastavu, kaže bh. selektor, još će detaljno razmišljati i odluka će pasti nakon viđenog i urađenog na preostala dva treninga, sutra u Overijseu i u četvrtak na stadionu “King Baudouin” u Briselu, gdje će se dan kasnije igrati utakmica drugog kola u grupi “H” kvalifikacija za Svjetsko prvenstvo “Rusija 2018”. Duel Belgije i BiH zakazan je 20.45 sati i sudit će ga Englez Martin Atkinson.\nTrening reprezentativaca BiH večeras u Overijseu pratilo je i desetak navijača.


Javna rasprava o dokumentu "Politika, zdravlje i mladi" - Klix.ba\nBiH Javna rasprava o dokumentu "Politika, zdravlje i mladi"\nJavna rasprava o dokumentu "Politika, zdravlje i mladi"\n29.10.2007. u 14:11\nPredstavnici javnih zdravstvenih ustanova, vlasti, nevladinog sektora i mladih okupili su se danas u Sarajevu na javnoj raspravi o dokumentu "Politika, zdravlje i mladi".\nTaj dokument izradila je radna grupa federalnog Ministarstva zdravlja u kojoj su aktivno sudjelovali i predstavnici mladih. Dokument je izrađen uz podršku kanadske Međunarodne razvojne agencije (CIDA).\nNamjera je da se tim dokumentom poboljša pristup zdravstvenoj zaštiti mladih i da službe u zdravstvenoj zaštiti budu senzibiliziranije kad su u pitanju problemi mladih. Cilj je da se javnim zdravstvom, monitoringom i evaluacijom prati stanje zdravlja mladih i predstavlja zdravi način života.\nU dokumentu "Politika, zdravlje, mladi" računa se na partnerski odnos vladinog i nevladinog sektora da bi se postigao krajnji cilj, jer je poznato da često nevladin sektor ima bolji pristup mladima, pogotovo rizičnim grupama.\nTim dokumentom obuhvaćeni su mladi od deset do 26 godina. Obuhvata pravo mladih na ravnopravan pristup zdravstvenoj zaštiti, a u njemu se naglašava i to da se mladi moraju konsultirati u izradi programa centara za mlade i da ti centri imaju segmente koji se tiču predstavljanja zdravlja i zdravih stilova života. Dokumentom je obuhvaćena i važnost edukacije u zdravlju mladih i zdravih stilova života.\nDanas je održana prva javna rasprava o tom dokumentu, a slijedi izrada strategije i operativnih planova u zdravlju i mladih. Planirano je još niz skupova takve vrste širom FBiH nakon čega će dokument biti upućen u parlamentarnu proceduru. Isti dokument razmatra se i u RS-u.


U svađi sa Vatikanom\nРубрика: Религија Аутор: новинарство пута прочитано Датум: 15.12.2009 Одштампај\nPevačica Šinejd O’Konor zatražila je od pape Benedikta XVI “da se povuče sa položaja” zbog toga što je katolička crkva štitila irske sveštenike koji su seksualno zlostavljali decu proteklih 30 godina.\nVatikan je pre neki dan izdao saopštenje u kojem se navodi da su se ljudi osećali “uvređenim, obmanutim i posramljenim” zbog tog skandala i da će biti upućeno pismo irskom narodu u vezi sa seksualnim zlostavljanjem. Međutim, poznata pevačica, koja je već u žižu javnosti dospela zbog toga što je u direktnom TV prenosu pocepala sliku pape Jovana Pavla II, u otvorenom pismu je istakla da je papa dozvolio da prođe suviše vremena, a da se nije oglasio po pitanju zlostavljanja dece.\n“Zahtevam da se papa povuče sa položaja jer se prezrivo ne oglašava o tom pitanju, niti sarađuje u istrazi”, navela je Šinejd O’Konor u pismu koje je objavljeno u “Independentu” uoči sastanka irskih verskih poglavara i pape u Vatikanu.\nPo njenim rečima, pape nisu imale problem sa izražavanjem mišljenja kada se radi o kontracepciji ili razvodu, niti da kritikuju “Da Vinčijev kod” ili Naomi Kembel kakav krst nosi.\n- Ipak, kad se radi o zlodelima koja su počinili pedofili u svešteničkim odorama, pape se ne oglašavaju. To je neverovatno i bez presedana – ocenila je slavna irska pevačica.\nŠinejd O’Konor, čija je pesma “Nothing Compares 2 U” 1990. godine postigla veliki uspeh u celom svetu, dospela je u žižu javnosti u Irskoj kada ju je pre 10 godina jedna katolička grupa imenovala za sveštenicu.\n« « Претходне вести: Ž.Kotoranin: Pravne stranputice SAD i sledujućih im zemalja\nНаредне вести: Albanci proteruju Srbe iz Kuršumlije » »


Na kraju prošlog mjeseca posao u ZDK tražilo 52.426 osoba - Portal 072info\nJavna ustanova Služba za zapošljavanje Zeničko-dobojskog kantona na kraju prošlog mjeseca u evidenciji nezaposlenih imala je 52.426 osoba ili 61 osobu više nego na kraju prošle godine – potvrdio je Feni direktor JUSZZDK Anto Pešić.\nMeđutim, broj osoba koje su tražile posao manji je za 3.733 u odnosu na 31. decembar 2020. godine.\n-Pozitivno je da je, prema podacima Porezne uprave Federacije Bosne i Hercegovine – Kantonalni ured Zenica, na kraju januara bilo 86.586 osoba ili 59 osoba više zaposlenih nego na kraju decembra 2021. godine te 820 zaposlenih osoba više nego na kraju 2020. godine, kada je u našem kantonu bilo zaposleno 85.766 osoba- ističe Pešić.\nNajviše nezaposlenih je preko 60 godina starosti – 10.352, a po kvalifikacionoj strukturi najviše nezaposlenih osoba je s KV kvalifikacijom – 19.220.\nNekvalifikovanih je u potrazi za poslom 15.385, a sa fakultetskom, VSS spremom, najviše je nezaposlenih pravnika (458) i ekonomista (407), a više od 100 nezaposlenih je i mašinskih inžinjera (160) te profesora engleskog jezika (118).\nPrethodni članakAktivisti humanitarne organizacije “Medaljon” iz Austrije organizovali iftar za policijske službenike dvije policijske stanice u Zenici\nSljedeći članakNažalost, vlasti u BiH ne razmatraju rješenje za ukrajinske izbjeglice


PRODUŽEN ROK ZA PRIJAVU ZA PROGRAM PODRŠKE ZA ULAZAK U LANCE DOBAVLJAČA MNK\n20. mart 2020,\nRazvojna agencija Srbije (RAS) obaveštava da je zbog vanrednog stanja, uvedenog u cilju sprečavanja širenja virusa COVID-19, produženo trajanje Javnog poziva za učešće u Programu podrške za ulazak u lance dobavljača multinacionalnih kompanija u 2020. godini, za dodatnih 60 dana.\nPreciznije, Javni poziv kao takav izmenjen je u delu načina prijavljivanja i roka za podnošenje prijava, kao i Uputstvo za sprovođenje Programa izmenjeno je u delu „Vremenski okvir za realizaciju programa“ (1.6), gde se kaže da je trajanje Faze 1 – prijavljivanje na Javni poziv 30 dana, odnosno u delu „Tok događaja u postupku sprovođenja programa“ (treći pasus poglavlja 3.1) gde je navedeno da će Javni poziv trajati 30 dana. U svim navedenim delovima Javnog poziva i teksta Uputstva za Program umesto 30 dana sada stoji 90 dana.\nTekst Javnog poziva i najnovija obaveštenja u celosti možete pročitati OVDE.\nZa sva pitanja i informacije u vezi sa ovim programom, kao i informacije o drugim programima za MSP, možete kontaktirati nekog od kolega koji je zadužen za sprovođenje programa. Njihovi kontakti su dostupni OVDE.


SML :: Victoria's Secret na meti kritike\nVictoria's Secret na meti kritike\nI ove godine skandali potresaju modnu scenu. Šta se to dešavalo sa brendom Victoria's secret, pročitajte u tekstu.\nAmerička elektropop pevačica Hasley, izjavila je kako nema toleranciju za nedostatak inkluzivnosti nakon svog nastupa na modnoj reviji Victoria's Secret-a, koja je gledateljima premijerno prikazana ove subote.\nVictoria’s Secret je ovog meseca bila na meti kritika nakon što je njihov direktor marketinga izjavio da Victoria’s Secret ne bi trebalo da ima transrodne osobe na svojim revijama. Revija je snimljena pre nego što su njegovi komentari otišli u javnost, te je Hasley odmah poručila svojim pratiocima na društvenim mrežama: „Ako si transrodna osoba koja ovo čita... znaj da imaš saveznike.“\nEd Razek je u novembru ove godine izjavio da ne misli da bi na modnim revijama trebalo uklučivati transrodne osobe, da bi se kasnije izvinio zbog toga, rečima da bi Victoria’s Secret svakako kastingovao transrodnu osobu za svoju reviju, da čak i jeste, ali da one nisu uspele da se izbore za svoje mesto na pisti.\nSa druge strane, Hasley dodaje da kao član LGBT+ zajednice, ona nema toleranciju za nedostatak inkluzivnosti, a posebno kada je ona podstaknuta stereotipima.


Otvaranje kompanije u EU Arhiva • DATA d.o.o.\nTag - Otvaranje kompanije u EU\nA1 potvrda često je uslovljena proverom prijave boravka. Ovo je verovatno mnoge koštalo odbijanje A1 potvrde. Naime, slovenačko preduzeće mora dobiti potvrdu za svakog radnika kojeg upućuje na rad van Slovenije. Sa A1 potvrdom radnik u inostranstvu dokazuje da ima obavezno osiguranje u Republici Sloveniji, dok radi na teritoriji druge zemlje. Potvrdu A1 izdaje Zavod za zdravstveno osiguranje Slovenije [...]\n09/03/2020 EU, Osnivanje poduzeća, Slovenija A1 potvrda i osnivanje firme u EU, Otvaranje kompanije u EU, registracija firme u Sloveniji\nNova godina uvek je vreme, kada razmišljamo o novim mogućnostima i poslovnim prilikama. Da li ste razmišljali o otvaranju firme u Sloveniji? Slovenija je jedna od onih evropskih zemalja u kojima je registracija kompanije jednostavna. Takođe, zemlja gde se poslovna migracija sprovodi kroz veoma jasne procedure. Želite otvoriti firmu u Sloveniji? Nazovite nas za više informacija na +386 1 6001 542 ili nam [...]\n31/12/2019 EU, Osnivanje poduzeća, Slovenija Otvaranje d.o.o. u Sloveniji i EU, Otvaranje kompanije u EU, registracija firme u Sloveniji


Turska vojska granatirala je područja u Siriji u kojima žive civili, saopšteno je iz "Sirijskih demokratskih snaga" (SDF), predvođenih Kurdima.\nErdoan je izjavio da će taj pojas biti 440 kilometara dug i 32 kilometara širok.\nNo, komandant Sirijskih demokratskih snaga Mazloum Kobani je kazao da ova grupacija prihvata primirje, ali u pojasu između gradova Ras el Ajn i Tal Abdžad, te na prostoru ne dužem od 120 kilometara.\nKako ocenjuje Rojters, nakon povlačenja američkog kontigenta sa hiljadu vojnika iz severne Sirije,ostvarenje turskih ambicija će verovatno zavisiti od protivnika SAD Rusije i Irana, koji popunjavaju vakum.\nNa poziv Kurda, sirijske snage predsednika Bašara el Asada su već zauzele neke pozicije na severu zemlje koje su ranije držale američke jedinice.\nDžejms Džefri, izaslanik Vašingtona u Siriji, kazao je da Turska sada pregovara sa Moskvom i Damaskom o kontroli zone nakon povlačenja američkih snaga, a o što nije pokriveno sinoćnjim sporazumom Erdoana i Pensa.\n"Kao što znate, imamo veoma konfuznu situaciju sa Rusima, Sirijskom armijom, turskim, američkim, SDF,elementima ‘Islamske države, koji su svi u pokretu na nepredvidiv način," kazao je Džefri.\n"Sada Turska razgovara sa ruskom i sirijskom stranom u drugim oblastima na severoistoku i Mandžibu na zapadu Eufrata. Da li će ta područja biti uključena u zonu bezbednosti pod kontrolom Turske, o tome nije bilo reči," kazao je Džefri.


Makedonsko Sobranje drugi put ratifikovalo sporazum s Grčkom\nPoslanici u Sobranju, 5. jul 2018.\nMakedonski parlament je doneo Zakon o ratifikaciji Dogovora o imenu. Od prisutnih 70 poslanika, 69 je glasalo “Za”, a samo jedan je bio uzdrzan. Poslanici opozicione VMRO DPMNE su bojkotovali sednicu, jer, kako su rekli, ne žele biti saučesnici u aktu kojim se predviđa promena Ustava sa ciljem izmene ustavnog imena zemlje.\nDo ponovnog glasanja o ovom zakonu dolazi nakon što predsednik drzave Đorge Ivanov nije potpisao ukaz posle prvog glasanja od pre dve nedelje.\nMinistar spoljnih poslova Nikola Dimitrov, koji je bio potpisnik Dogovora sa Grčkom, na današnjoj sednici je dao odgovore na pet primedbi koje je Ivanov poslao kao obrazloženje za njegovu odluku. “Niti ja, niti bilo koji član Vlade, ili premijer Zoran Zaev, ne prihvata ideje koje bi ugrozile makedonski nacionalni identitet, makedonski jezik, posebnost nacije”, rekao je Dimitrov.\n“Konačni sporazum ne samo što ne ugrozava makedonski identitet, već ga reafirmiše i učvršćuje kao nikada do sada. U praksi će dogovor doneti etabliranje identiteta i prevazići večnu borbu o jeziku, identitetu, ući ćemo u EU, štampaće se dokumenti na makedonskom jeziku”, dodao je šef makedonske diplomatije.\nCitirajući članove Ustava, on je rekao da je predsednik ovog puta dužan da potpise ukaz. Na tvrdnju Ivanova da ovakve dogovore potpisuje samo šef države, Dimitrov je istakao da od 897 međunarodnih dogovora koje je Makedonija do sada zaključila sa drugim zemljama, samo 5 je potpisao predsednik.\nUkoliko predsednik države ne potpiše ukaz i drugi put, jedno od mogućih rešenja je da dogovor s Grčkom bude poslat u Službeni glasnik.\nPredsednik Makedonije odbacio sporazum o promeni imena\nPre početka sednice, generalni sekretar VMRO DPMNE Igor Janušev je rekao da je vlada preko nezakonite procedure uz grubo kršenje pravnih propisa, sama donela dogovor sa Grckom, koji je u svojoj suštini protivustavan i u suprotnosti sa državnim i nacionalnim interesima. Opozicija očekuje da predsednik Ivanov neće potpisati zakon.\nZa vreme sednice Sobranja, manja grupa građana je stajala pred zgradom i izvikivala “Makedonija” i “kapitulantski dogovor”.\nPoslanici vladajuće većine u Makedoniji jutros su dobili pismo u kojem im se preti nemirima i zatvorom ako ponovo glasaju za Dogovor sa Grčkom, potpisano od nepoznatog Udruženje za borbu za emancipaciju i prava žena.\nInformaciju da je u Sobranje Makedonije stiglo preteće pismo objavila je nezavisna poslanica izabrana na listi Socijaldemokratskog saveza Makedonije (SDSM) Ivana Tufekdžić, koja je ocenila da je to "u najmanju ruku nepristojan pritisak na slobodnu volju poslanika".


Više od pola Britanaca za izlazak iz EU - Biznis i Finansije\nHome\tVestiPolitika i društvo\tViše od pola Britanaca za izlazak iz EU\nDa se kojim slučajem sada održava referendum koji je premijer Dejvid Kameron obećao narodu, Britanci bi odlučili da izađu iz Evropske unije, pokazuje skorašnja anketa sprovedena na nereprezentativnom uzorku od 2.000 ljudi, od kojih se njih 53% izjasnilo za napuštanje saveza.\nInstitut Populus, koji je za Tajms proveo anketu, došao je do saznanja da je za ostanak u Uniji samo 47 odsto Britanaca. Da podsetimo, premijer Kameron je u jednom svom nedavnom javnom nastupu rekao da postoji mogućnost da Britanija izađe iz EU ako Unija ne sprovede reforme.\nBritanski premijer je međutim juče u Davosu pokušavao da objasni kako bi referendum bio poslednja mera pošto se sve druge iscrpe i kako ova zemlja zapravo želi da ostane u EU, ali mnogima je bilo teško da mu poveruju. Kameronu je teško to da objasni i svojim partijskim kolegama konzervativcima koji se takođe zalažu za izlazak iz saveza evropskih država.


Telekom Srbija predstavio najsavremeniju infrastrukturu namenjenu IoT rešenjima – LoRa mrežu Telekom Srbija predstavio najsavremeniju infrastrukturu namenjenu IoT rešenjima – LoRa mrežu – Personal magazin\nKao prvi operator u regionu i pedeseti u svetu, Telekom Srbija danas je predstavio najsavremeniju infrastrukturu namenjenu IoT rešenjima – LoRa mrežu. LoRa mreža omogućava povezivanje i međusobnu komunikaciju velikog…\nKao prvi operator u regionu i pedeseti u svetu, Telekom Srbija danas je predstavio najsavremeniju infrastrukturu namenjenu IoT rešenjima – LoRa mrežu. LoRa mreža omogućava povezivanje i međusobnu komunikaciju velikog broja najrazličitijih uređaja i senzora i predstavlja osnovu za razvoj IoT ekosistema, tj. digitalizaciju i digitalnu transformaciju društva u celini.\nPredstavljanju su prisustvovali predsednica Vlade Republike Srbije Ana Brnabić i generalni direktor kompanije Telekom Srbija Predrag Ćulibrk, kao i predsednik Privredne komore Srbije Marko Čadež i osnivač kompanije Bitgear Dejan Dramićanin. Jednostavno upravljanje kućnim uređajima na daljinu, daljinsko očitavanje parametara ljudskog organizma ili upravljanje informacijama o slobodnim parking mestima nisu više daleka budućnost, već realnost koja nas okružuje.\nNaglašavajući strateški značaj procesa digitalizacije za građane i privredu, kao pozitivan primer za dalji razvoj te oblasti, predsednica Vlade Srbije Ana Brnabić istakla je saradnju državne kompanije kao što je Telekom Srbija sa domaćim inovativnim kompanijama poput Bitgeara.\nPremijerka je izrazila zadovoljstvo što je reč o kompaniji koja je potekla u biznis inkubatoru tehničkih fakulteta Univerziteta u Beogradu. „Saradnjom države i domaćih startap i inovativnih kompanija, podržavamo razvoj domaćeg IT sektora, dobijamo razvijena rešenja koja su naša intelektualna svojina, povećavamo vrednost domaćih kompanija, javnih i privatnih, a Srbija postaje destinacija koja se prepoznaje kao centar tehnologija i inovativnih rešenja i kao izvoznik znanja“, rekla je Brnabić.\nPremijerka je pozvala i druge kompanije, pre svega javna preduzeća, da identifikuju probleme koje imaju u poslovanju i da pozovu domaće firme, fakultete i institute da zajedno rade na rešavanju tih problema, a da onda od tih rešenja naprave proizvod koji će moći da izvoze iz Srbije. „Vlada će dalje ohrabrivati i pomagati ovakve inicijative“, istakla je Brnabić.\nU obraćanju predstavnicima medija, predsednica Vlade Ana Brnabić istakla je kako je kompanija Telekom pokazala kako treba tržišno razmišljati. „Telekom Srbija je jedna od retkih državnih kompanija koja je rešenje pronašla u saradnji sa domaćom kompanijom, a ovaj proizvod, za kojim će, verujem, biti potražnja na globalnom nivou, napravljen je u Srbiji”, naglasila je Brnabić u obraćanju.\nDejan Dramićanin, osnivač Bitgear-a, tim povodom je izjavio: „Izuzetno nam je drago što je Bitgear prvi korisnik LoRa mreže Telekoma Srbija, koja će, ubeđen sam, biti pokretač razvoja novih domaćih rešenja za digitalnu transformaciju.\nNaše rešenje na inovativan način koristi najsavremenija svetska dostignuća u telekomunikacionoj i industriji senzora, a projekat koji smo vam danas prikazali spada u red najvećih IoT projekata u Evropi i predstavlja rezultat domaćeg znanja. Radom na ovom projektu smo stekli i referencu za izvoz originalnog domaćeg rešenja, tako da za naš proizvod već postoje interesovanja u Evropi, Južnoj Americi i Africi. To je direktan pokazatelj uticaja Telekomovog projekta na srpsku privredu, a država će od izvoza srpskog rešenja imati višestruki prihod kroz porez na dobit.“\nTelekom Srbija predstavio najsavremeniju infrastrukturu namenjenu IoT rešenjima – LoRa mrežu was last modified: July 31st, 2018 by Redakcija\nPowerGhost: novi fileless kripto-majner cilja korporativne mreže širom sveta


Poverenik učestvuje na Međunarodnoj konferenciji poverenika za zaštitu podataka o ličnosti i privatnosti u Tirani\nDatum kreiranja: sreda, 23 oktobar 2019 14:33\nMeđunarodna konferencija poverenika za zaštitu podataka o ličnosti i privatnosti, 41. po redu, održava se u Tirani (Albanija), od 21. – 24. oktobra 2019.\nOsnovni moto Konferencije je: Približavanje i Povezivanje, Podizanje globalnih standarda zaštite podataka o ličnosti u digitalnom vremenu.\nPoverenik sproveo postupak nadzora u Crvenom krstu Srbije - Crveni krst Medveđa\nDatum kreiranja: ponedeljak, 14 oktobar 2019 12:47\nPoverenik za informacije od javnog značaja i;zaštitu podataka o ličnosti sproveo je postupak nadzora nad primenom Zakona o zaštiti podataka o ličnosti („Sl. glasnik RS“, broj 87/2018) od strane Crvenog krsta Srbije – Crveni krst Medveđa, povodom neovlašćenog pristupa podacima o ličnosti korisnika usluga ove organizacije.\nZaključen sporazum između Fakulteta bezbednosti i Poverenika\nDatum kreiranja: petak, 04 oktobar 2019 13:27\nPoverenik za informacije od javnog značaja i zaštitu podataka o ličnosti, Milan Marinović, i dekan Fakulteta bezbednosti Univerziteta u Beogradu, prof. dr Vladimir Cvetković, danas su potpisali Sporazum o dugotrajnoj obrazovnoj, naučnoj, tehničkoj i poslovnoj saradnji u oblasti školovanja kadrova zaduženih za obradu i zaštitu podataka o ličnosti.\nDatum kreiranja: četvrtak, 26 septembar 2019 12:04\nSutra, 27.9.2019. u Beogradu će, tradicionalno već 14. put, biti održan skup na kojem će biti obeležen Međunarodni dan prava javnosti da zna.\nSkup će biti održan u organizaciji Poverenika za informacije od javnog značaja i zaštitu podataka o ličnosti i u saradnji sa Misijom OEBS u Srbiji, Koalicijom za slobodu pristupa informacijama, Udruženjem novinara Srbije i Nezavisnim udruženjem novinara Srbije, uz učešće predstavnika medija, udruženja građana, organa vlasti, kao i članova diplomatskog kora.\nObuka iz oblasti zaštite podataka o ličnosti\nPoverenik primio predstavnike USAID\nPokrenut postupak nadzora prema Crvenom krstu Srbije\nPoverenik primio predstavnicu Eurodžast-a


MIOMI I CISTE: Prirodni eliksir koji pomaže pri njihovom liječenju - Z-PORTAL\nMIOMI I CISTE: Prirodni eliksir koji pomaže pri njihovom liječenju\nOno što često zna ukazivati na prisustvo mioma, žene često znaju pomiješati sa menstrualnim bolovima, a često i sa grčevima u stomaku. A poznata je stvar da svaka žena ima sebi jedinstevene bolove i stepene bolova prilikom menstruacije, pa i ne čudi kada se desi da pomiješaju ove vrste bolova.\nKako liječiti miome prirodnim putem\nDva veoma dobra recepta za njihovo liječenje:\nMoćni eliksir od meda i cvekle:\nSpremite ga ovako:\nNapravite sok od cvekle i pomiješajte sa medom u blenderu.\nDobijeni napitak pijte po jednu čašu nakon doručka, jednu u toku ručka i jednu poslije večere.\nKombinacija meda i čuvarkućee\nIsprobajte i v bar jedan od ova dva prirodna recepta.\nDA LICE BUDE ČISTO I NJEGOVANO: Voda i laneno sjeme su izvrsna kombinacija\nBIJELI LUK – DIREKTNO IZ PEĆNICE: Donosimo vam 6 razloga zašto bi ga trebali jesti…


četvrtak, 10 decembar 2020 08:21\nĐeva ima 19 godina, ali je tek nedavno izvadila svoju prvu ličnu kartu. Do pre dve godine živela je sa roditeljima u Nišu, a onda je zasnovala vanbračnu zajednicu i preselila se u Kraljevo. Njeni roditelji nisu bili saglasni sa tom vezom i prekinuli su kontakt sa ćerkom. Odbili su i da učestvuju u postupku izdavanja njene lične karte. Đeva nikada nije posedovala ni zdravstvenu knjižicu.\nU maju 2019. godine, Đeva se porodila u bolnici u Kraljevu i dobila je žensko dete – ćerku Sunitu. Zbog toga što nije posedovala ličnu kartu i zdravstvenu knjižicu, u bolnici su joj rekli da mora da na ime troškova porođaja plati 65.000 dinara. Od Đeve je traženo da plati ove troškove uprkos tome što se prema propisima o zdravstvenom osiguranju porođaj smatra hitnim slučajem i što bi troškovi trebalo da padnu na teret budžeta. Siromašna Đevina porodica nije mogla da plati toliki račun. Nakon izlaska iz porodilišta, u dva navrata su Đevi upućene opomene za plaćanje računa, ali pošto ona toliko novca nije imala, bolnica je izgleda ipak odustala od pokušaja naplate.\nBrige oko plaćanja ovog računa nažalost nisu bili jedini, pa ni najveći problem koji je opterećivao Đevinu porodicu. Naime, pošto Đeva nije imala lične dokumente, nakon Sunitinog rođenja ona i suprug nisu mogli svoju ćerku da upišu u matične knjige. Tako je, naime, propisano podzakonskim aktima koji regulišu postupak prijave rođenja i upisa u matičnu knjigu rođenih: ako roditelji ne poseduju lične dokumente, dete ne može odmah nakon rođenja da se upiše u matične knjige. Iako akti više pravne snage – Ustav, zakon i međunarodne konvencije garantuju pravo na upis u MKR i na lično ime svakom detetu bez izuzetka i to odmah nakon rođenja, matičari se pridržavaju onoga što propisuju podzakonski akti i odbijaju da upišu decu čiji roditelji nemaju dokumente.\nSunita je tako ostala bez upisa u matičnu knjigu rođenih i bez zdravstvene knjižice, a njena porodica bez prava iz socijalnog osiguranja. Kada je Sunita bila bolesna, u domu zdravlja nisu hteli da je prime jer ne poseduje zdravstvenu knjižicu. Iz istog razloga nije primila ni sve potrebne vakcine.\nUz pomoć Praxisa, roditelji su pred centrom za socijalni rad pokrenuli postupak određivanja ličnog imena. To je postupak koji mora da se vodi u situacijama kada detetu nije određeno lično ime u roku od 30 dana od rođenja i koji bi centar za socijalni rad bio dužan da sprovede u svim slučajevima kada ime deteta nije upisano u matične knjige, pošto svako dete bez izuzetka ima pravo na lično ime. Nažalost, centar za socijani rad pred kojim je pokrenut postupak za Sunitu ovu obavezu nije poštovao, a istovremeno je ignorisao i uputstvo nadležnog ministarstva kojim je određeno da se i deci čije majke ne poseduju lične dokumente mora odrediti lično ime.\nTek kada je majka u junu ove godine uspela da pribavi ličnu kartu, centar za socijalni rad je sproveo postupak, nakon čega je izvršen i upis u matičnu knjigu rođenih. Međutim, ostala je činjenica da je Sunita morala biti upisana u matičnu knjigu rođeniih godinu dana ranije, da bolnica nije smela da od majke traži da plati troškove porođaja, da je Sunita trebalo na vreme da primi sve potrebne vakcine, a da je centar za socijalni rad bio dužan da joj odredi ime bez obzira na to da li joj majka poseduje dokumente.\nDa bi se izbegle ovakve situacije, svakom detetu se mora omogućiti da bude upisano u matične knjige odmah nakon rođenja, kako to i nalažu Ustav, zakon i međunarodne konvencije. A da bi se to ostvarilo, potrebno je samo da se izmene podzakonski akti koji upis novorođene dece uslovljavaju time da roditelji poseduju lične dokumente. I preporuke koje je veliki broj međunarodnih tela uputio Srbiji u vezi sa ovim pitanjem, pokazuju da je trenutno stanje neodrživo i da se rešavanje problema više ne sme odlagati.\nutorak, 08 decembar 2020 00:00\nponedeljak, 23 novembar 2020 00:00\nObjavljeno u Program za antidiskriminaciju i rodnu ravnopravnost\npetak, 20 novembar 2020 11:05\nDanas, na Svetski dan deteta, hteli bismo još jednom da skrenemo pažnju na problem dečjih brakova u Srbiji sa kojim se susreću deca na margini društva, a pre svega ona u romskoj zajednici.\nPrema Istraživanju višestrukih pokazatelja položaja žena i dece za 2019. godinu (MICS 6), koje je sproveo Republički zavod za statistiku, uz tehničku i finansijsku podršku UNICEF-a, Evropske unije, UNFPA i Vlade Republike Srbije, ostvaren je određeni napredak kod dece u romskim naseljima. Napredak je uočen u povećanom obuhvatu imunizacijom dece u romskim naseljima, udvostručenoj stopi pohađanja srednjeg obrazovanja kod devojčica iz romskih naselja, smanjenju stope smrtnosti odojčadi i dece mlađe od pet godina, mada su ovi podaci i dalje znatno nepovoljniji nego kod dece u opštoj populaciji.\nMeđutim, jasna stagnacija primetna je u oblasti dečjih, ranih i prinudnih brakova, iako ih ciljevi održivog razvoja navode kao štetnu praksu koju treba eliminisati do 2030. godine. MICS 6 istraživanje pokazuje da je stopa dečjih brakova u populaciji devojčica i mladih žena iz romskih naselja i dalje izuzetno visoka. Naime, procenat žena iz romskih naselja starosti 20-24 godine koje su stupile u brak pre navršenih 18 godina života iznosi 55,8%, dok je procenat žena iste starosne dobi koje su stupile u brak pre navršenih 15 godina života 15,9%. Procenat žena starosti 15-19 godina koje su trenutno u braku ili vanbračnoj zajednici iznosi čak 34,1%. Ranim stupanjem u brak deca su lišena detinjstva, redovnog psihičkog i fizičkog razvoja, školovanja i prilike da samostalno biraju partnera u budućnosti. Kako je napuštanje školovanja istovremeno i uzrok i posledica dečjih brakova, povećan je rizik od ekonomske zavisnosti i siromaštva. Pritom, deca su izložena nasilju, riziku od apatridije i riziku od ekonomske i seksualne eksploatacije.\nNa polju prevencije dečjih brakova, Praxis je ove godine održao seriju radionica sa više od 200 učenika iz osnovnih škola u 9 opština širom Srbije sa ciljem podizanja svesti o štetnosti ove pojave. “Pustite nas da provedemo detinjstvo u školskim klupama, a ne ljuljajući decu!”, “Brinite o deci” samo su neke od poruka koje su ova deca uputila institucijama i zajednici.\nDečji brak predstavlja grubo kršenje prava deteta, posebno devojčica, i tako ga treba posmatrati. U cilju prevencije i eliminacije ove pojave, pored podizanja svesti, neophodno je aktivnije i posvećenije delovanje države, jačanje saradnje i proaktivno delovanje nadležnih institucija. Stanovište po kome ova štetna praksa predstavlja romsku kulturu i tradiciju ne sme biti izgovor za nepoštovanje nacionalnih i međunarodnih zakona, a naročito za sprečavanje svakog deteta da dostigne svoj puni razvojni kapacitet.\nčetvrtak, 05 novembar 2020 00:00\nEvropska mreža za pitanja apatridije (ENS) redizajnirala je i pokrenula novi veb-sajt gde se možete informisati o problemima sa kojima se suočavaju apatridi u Evropi. Osim toga, na sajtu možete pristupiti biblioteci koja sadrži 590 publikacija, blogova i intervjua, a i možete saznati više o delovanju i članstvu ENS. Pored toga, možete se i uključiti u rad Evropske mreže za pitanje apatridije. Osobe bez državljanstva preko novog veb-sajta mogu pristupiti pravnim savetima i podršci.\nViše od 500.000 ljudi koji žive u Evropi su apatridi, što znači da nisu priznati kao državljani nijedne države. Upravo zbog toga, apatridi su često na margini društva bez ikakvih prava i sa osećanjem da nigde ne pripadaju.\nEvropska mreža za pitanja apatridije je udruženje koje broji više od 150 organizacija i pojedinaca iz 41 zemlje, među kojima je i Praxis. Zajedno smo posvećeni okončanju apatridije i borbi da svaka osoba bez državljanstva u Evropi može da pristupi pravima koja im pripadaju po međunarodnom pravu. ENS je osnovana 2012. godine kao koordinaciono telo i ekspertska baza za organizacije i pojedince koji rade na promociji prava na državljanstvo u Evropi.\nViše informacija na www.statelessness.eu\npetak, 30 oktobar 2020 00:00\nSlučaj Almire i njene porodice\nU prethodnim tekstovima bilo je reči o nevidljivim generacijama, odnosno o čitavim pokolenjima ljudi čija činjenica rođenja nije upisana i koji su zbog toga lišeni osnovnih prava. U tim slučajevima, pravo na upis u matične evidencije ostvaruje se kroz postupke koji neretko dugo traju. Međutim, čak i kada to pravo steknu, ni tu nije kraj njihovim problemima, jer u procesu pribavljanja ličnih dokumenata nailaze na dodatne prepreke.\nNaime, osobe koje su naknadno upisane u matične evidencije i zato prvi put podnose zahtev za prijavu prebivališta, odnosno za izdavanje lične karte, često budu upućene da te zahteve podnesu u policijskim upravama prema mestu svog rođenja. Ova praksa postoji uprkos tome što ta lica godinama ne žive u mestima rođenja, niti nameravaju da se tamo vrate, i bez obzira što u tim mestima ne poseduju nekretnine na čijim adresama bi prijavili prebivalište.\nSamo jedna od mnogih priča sa ovakvim ishodom je i slučaj Almire koja je rođena na Kosovu 1988. godine. Almira je upisana je u matičnu knjigu rođenih nakon sprovedenog sudskog postupka utvrđivanja vremena i mesta rođenja 2020. godine. Početkom septembra iste godine, obratila se nadležnoj policijskoj stanici radi prijave prebivališta na adresi u Zemun polju, gde stanuje već 11 godina sa vanbračnim suprugom. Pritom, Almira na toj adresi živi sa dvoje maloletne dece, koju još uvek nije uspela da upiše u matičnu knjigu rođenih, jer ne poseduje ličnu kartu. Zajedno sa Almirom, u policijsku stanicu su došli svekar, koji je vlasnik nepokretnosti na kojoj prijavljuje prebivalište, kao i dva svedoka koji bi potvrdili njen identitet. Tom prilikom Almira je usmeno obaveštena da će joj prva lična karta biti izdata sa rokom trajanja od 2 godine, a da će joj prva sledeća biti izdata na 10 godina. Almira nije primila potvrdu o predatom zahtevu.\nPolicijski službenici su ubrzo nakon predaje zahteva izvršili terensku proveru tokom koje su Almiru zatekli na navedenoj adresi, i nakon toga, su njenog svekra i nju pozvali telefonom da ponovo dođu u policijsku stanicu. Prilikom te posete, Almiru su obavestili da ipak ne može da se prijavi na adresi na kojoj živi u Zemun polju, niti da pribavi prvu ličnu kartu u ovoj policijskoj stanici. Uputili su je da otputuje u Nišku Banju, gde se nalazi Policijska uprava za Prištinu, kako bi pribavila prvu ličnu kartu prema mestu svog rođenja.\nAlmirin suprug je nakon toga telefonom pozvao policijsku stanicu i objasnio da Almira ne poseduje imovinu na Kosovu na kojoj bi prijavila prebivalište, kao i da ne namerava da živi na Kosovu, već u Zemunu gde stanuje od zasnivanja njihove vanbračne zajednice. Međutim, rečeno mu je da njegova supruga prvu ličnu kartu mora izvaditi u Niškoj Banji, a da tek nakon toga može ponovo doći u tu policijsku stanicu radi prijave prebivališta jer se Almira ne nalazi u policijskom sistemu. S obzirom da se Almira pre više od 10 godina nastanila u Zemunu sa namerom da tu stalno živi, te da ovo mesto odavno predstavlja njeno mesto prebivališta, prijava prebivališta u bilo kom drugom gradu predstavljala bi kršenje zakona. Takođe, kako bi eventualni problem sa unošenjem podataka u policijski sistem morao da se reši službenim obraćanjem policijske stanicej policijskoj upravi za Prištinu, Almira se nije obraćala PU za Prištinu.\nOvakvo postupanje policijskih službenika nije usamljen slučaj. Osobe koje su naknadno upisane u matične evidencije i u drugim policijskim stanicama i upravama susretale su se sa sličnom praksom. Tako ljudi koji su mesecima ili godinama čekali da se okončaju postupci upisa u matične knjige, ponovo moraju da se suočavaju sa dugotrajnim i mukotrpnim postupcima. Pri tome, najčešće su ovi problemi izazvani nezakonitim postupanjem policijskih službenika, koji izbegavaju svoju nadležnost a građane upućuju da prebivalište prijavljuju u mestima u kojima odavno ne žive.\nPosebno je zabrinjavajuće to što ova praksa pogađa građane koji pripadaju najugroženijim slojevima stanovništva i kojima ne samo da se ne pomaže da ostvare prava koja im po zakonu pripadaju, već se stiče utisak da se nastoji da im se što više oteža pokušaj da pribave lične dokumente i napokon steknu mogućnost da pristupe pravima koja su im oduvek bila uskraćena.\npetak, 23 oktobar 2020 06:38\nStrana 9 od 134


PIONIRI U PROIZVODNJI MAZIVA\nBiti pionir u onome što radiš i proći kroz sve faze razvoja su dva osnovna preduslova da bi postao lider. Mi smo počeli svoju priču još pre dve decenije, te krenuli sa sopstvenom proizvodnjom motornih ulja i maziva, kao jedina privatna firma u regionu. Iskustvo pokretača, jasna vizija i misija kompanije, gradili su naš put iz godine u godinu, praćeni uspešnim rezultatima poslovanja.\nPokrenuti ljudima koji su lideri u industriji maziva, čak i kada smo bili na početku i kada je jedan proizvodni ciklus bio daleko manji, a proizvodna serija daleko kraća, težili smo pravim vrednostima. Timski rad, predanost i istrajanost su doprineli da iz godine u godinu napredujemo, a stalni trend razvoja u industriji maziva primorao da kontinuirano idemo u korak s vremenom i konstantno vodimo brigu o beskompromisnom kvalitetu. Kvalitet je osnova svakog našeg proizvoda.\nTEHNOSINT I EXTROL DANAS\nStalni trend rasta i razvoja doveo je do toga da danas TEHNOSINT predstavlja stabilan poslovni sistem sa preko 60 zaposlenih, te tradicijom dugom preko 25 godina.\nEXTROL je danas jedan od vodećih brendova za proizvodnju i primenu motornih ulja i maziva u regionu. Najmodernija fabrika za proizvodnju maziva i upravljanje resursima na pravi način sinergija su sigurnosti koju prenosimo na svakog našeg kupca. Godine za nama pokazale su da je naša X formula prava formula za uspeh i sinonim za neprikosnoven kvalitet.\nJE PROSTOR NA KOJEM SE PROSTIRE NAŠ PROIZVODNI KOMPLEKS\nJE GODIŠNJI KAPACITET PROIZVODNJE\nJE DNEVNI KAPACITET PROIZVODNJE\nMETARA PROIZVODNOG PROSTORA\n7500 KVADRATNIH METARA\nSE NALAZI U NAŠEM PROIZVODNOM PORTFOLIJU\nGRUPA PROIZVODA SE NALAZI U NAŠEM ASORTIMANU


RTS :: Dan odluke u Prištini, opozicija ruši Kurtija\nPolitika Dan odluke u Prištini, opozicija ruši Kurtija\nsreda, 25. mar 2020, 13:01 -> 17:13\n"Posle dugog oklevanja u vezi sa potpunim ukidanjem takse na zahtev SAD, neaktivnost premijera Aljbina Kurtija dovela je Kosovo pod američke ekonomske sankcije. U vreme kada nam je potrebno najveće jedinstvo u situaciji u kojoj se suočavamo sa pandemijom, premijer Aljbin Kurti odlučio je da raskine koalicioni sporazum otpustivši ministra Agima Veljiua bez konsultacija sa koalicionim partnerom", naveo je Gaši dva razloga njegove stranke da zatraži izglasavanje nepoverenja vladi čiji je inače član.\n"Predsednik i premijer su odlučili da se međusobno ratuju. Ovo primitivno ponašanje u početku pismima i beskorisnim pozivima, kasnije je eskaliralo preko institucija", naveo je Gaši.\nŠef poslaničke grupe pokreta Samoopredeljenje Redžep Seljimi optužio je DSK da je pozvala na zbacivanje vlade "u cilju postizanja sporazuma Tači–Vučić".\n"Možete prihvatiti odbačeni Tačijev i Vučićev plan, ali nikada nećete moći da pobedite nas ili kosovske Albance. Ponovo ćemo da se sretnemo i suočićemo se sa odlukama koje donosite. Premijer je i dalje na strani interesa građana, predsednik nastavlja savez sa vama radi svrgavanja ključne smernice građana – Vlade Kosova", naveo je Seljimi.\n"Dakle, nema drugog ishoda za vladu i premijera koji su za tako kratko vreme ugrozili najbitnije saveze za Kosovo, koji nisu uspeli da pruže razvojni program očekivan od građana i stvorili toliko kontradikcije za kratko vreme ", rekao je šef poslaničke grupe DPK.\n"Od početka smo znali da ova vlada nema dug mandat, danas preuzimamo mandat ove vlade", rekao je Haradinaj i dodao da zameraju vladi zbog ukidanja takse bez ikakvih drugih mera.\n"Želeli smo da pokažemo šta cenimo i unosimo etiku u politiku", naveo je Kurti i dodao da mu nije žao ni sebe ni vlade, već naroda.\n"Ne žalim zbog ove vlade, a još manje zbog sebe, već zbog građana i naroda, zbog onoga što rade sa ovim predlogom o nepoverenju. Prvo, cilj ovog nepoverenja je da se narod ostavi bez svoje vlade, bez vlade za koju je glasao. Drugo, ostavljanje naroda bez reformističke vlade koja se nesumnjivo bori protiv korupcije. I treće, vi želite da ostavite narod bez ove vlade usred širenja pandemije koronavirusa, u najvažnijoj nedelji, u elektronskom upravljanju koje je uzorno, i to ne samo za region. Budući da je naša vlada postavila primer kako upravljati širenjem koronavirusa, ovaj predlog ima za cilj da našu zemlju ostavi bez vlade", rekao je Kurti.\nOtkrio je da je kosovski predsednik Hašim Tači od njega tražio da postigne sporazum sa Beogradom "o razmeni teritorija".\n"Rekao mi je da ukinem taksu i da zajedno odemo u Vašington i da se rešimo Srbije", preneo je Kurti.\n"Ideja je bila da se ukine taksa za objavljivanje sporazuma. U tim opasnim i štetnim pogodbama, ne mogu da me imaju za saveznika", rekao je Kurti.


Efikasnost ili korupcija od skoro 18 miliona evra - Ekonomija - Dnevni list Danas\nPočetna » Ekonomija » Efikasnost ili korupcija od skoro 18 miliona evra\nTender za nabavku opreme za novi Klinički centar Niš izazvao kontroverze\nEfikasnost ili korupcija od skoro 18 miliona evra\nDemokratska stranka Srbije zahteva od ministra zdravlja Zlatibora Lončara da poništi „korupcionaški“ tender za nabavku opreme za novi Klinički centar Niš, vredan 17,8 miliona evra…\n2Piše: Z. Miladinović 14. januara 2017. 13.00\n… uz ocenu da je navodno namešten za unapred dogovorenog ponuđača – najverovatnije austrijsku firmu Odelga, te da je oprema koja se kupuje tehnološki zastarela, a komisija koja je definisala njenu tehničku specifikaciju kompromitovana, pošto su se u njoj nalazili predstavnici zainteresovanih ponuđača. Ministarstvo zdravlja negira optužbe.\nMinistarstvo je raspisalo tender krajem decembra prošle godine, a novoizgrađeni KC Niš trebalo bi da dobije opremu do 31. marta ove godine. Objekat novog KC, čija je gradnja započela još 1989. godine, uglavnom je završen, a njegovu izgradnju finansirala je Evropska investiciona banka sa 32 miliona evra. U njemu će se nalaziti 17 operacionih sala, Urgentni centar, Centar za operacije, Centar za intenzivnu negu, dijagnostika i radioterapija, a njegovo opremanje bi, prema najavama, trebalo da bude po „savremenim i modernim standardima“.\nU saopštenjima DSS se, međutim, upozorava da je tenderom utvrđeno da se u jednoj partiji i od jednog ponuđača nabavlja 114 potpuno raznorodnih stavki, među kojima su uređaj za magnetnu rezonancu, CT skeneri, rendgenski aparati, operacioni stolovi, bolnički kreveti, stolice, stolovi za hranjenje pacijenata, ormani, bolnički informacioni sistem, zavoji ili gaze. Zakonom o javnim nabavkama predviđeno je da se u ovakvim slučajevima nabavka vrši po partijama, višedelno, kako bi se smanjila mogućnost korupcije.\nPrema tvrdnji DSS, u kreiranju tehničke specifikacije opreme učestvovali su predstavnici zainteresovanih firmi – Odelge za Srbiju i Crnu Goru, Dregera, Interlaba i Simensa. Na tenderu se, navodi ta stanka, nabavljaju uređaji koji „tehnološki zaostaju i do 15 godina“, a 500 bolničkih kreveta je, recimo, „sa podešavanjem naslona za leđa koji se vrši pomoću kurble“.\nU Ministarstvu, pak, za Danas kažu da kompanija Odelga „nikada nije dobijala neke poslove na tenderima koje je ono raspisivalo“, niti je Ministarstvo ikada „poslovalo“ sa njom. Ministarstvo se odlučilo za objedinjenu nabavku kompletne opreme da bi se ona ubrzala i uštedeo novac. Rukovodilo se načelima efikasnosti i ekonomičnosti, odnosno „mogućnošću istovremenog i pravovremenog izvršenja celokupnog predmeta javne nabavke, po načelu ‘ključ u ruke’“, očekivanjima jeftinije ponude i „pogodnošću dobijanja jedinstvenog garantnog roka na opremu“.\n– Naša jedina namera bila je da se ne ponove neki slučajevi iz ne tako davne prošlosti, kada su zbog nerazumnih odugovlačenja prilikom nabavke medicinske opreme, a koje su trajale i po nekoliko godina, ispaštali isključivo građani. Ispitali smo tržište pre sastavljanja konkursne dokumentacije i ustanovili da postoji dosta potencijalnih ponuđača koji mogu izvršiti ugovorne obaveze tražene u ovoj nabavci – navodi se u reagovanju Ministarstva, koje naglašava da je tender raspisan u skladu sa Zakonom o javnim nabavkama i „uz saglasnost Uprave za javne nabavke“, a da građanski nadzornik, koga je Uprava imenovala, „nije imao primedbi“.\nDragan Dobrašinović iz Koalicije za nadzor javnih finansija, koji je i građanski nadzornik u nekoliko javnih nabavki, kaže, međutim, da mu ovaj tender „liči na nameštenu javnu nabavku za poznatog ponuđača“. On se slaže da je raspisivanje jednog tendera za nabavku raznorodne opreme efikasnije, ali negira da je ekonomičnije, pošto bi na „višedelnim“ tenderima konkurencija ponuđača bila veća, što bi rezultiralo nižim cenama.\n– Sadašnji Zakon o javnim nabavkama ne obavezuje naručioca da za nabavku raznorodnih stavki raspisuje nabavku po partijama, ali on to preporučuje kao mogućnost, a to je i intencija institucija koje se bave ovom oblašću, kako bi se za isti kvalitet dobila niža cena, a smanjila korupcija. Izmene i dopune ovog zakona, koje bi trebalo da budu usvojene ove godine, obavezivaće ili bi trebalo da obavežu naručioca da u ovakvim slučajevima raspišu više nabavki – kaže on za naš list.\nDobrašinović dodaje da je u slučaju tendera za nabavku nove opreme za KC Niš izuzetno važno i „da li se za velike pare nabavlja zastarela oprema“. To je pitanje oko kojeg bi stručna javnost morala da reaguje. Ministarstvo zdravlja nije komentarisalo optužbe o nabavci zastarele opreme.\nKC Niš: Potrebe i specifikaciju opreme smo odredili sami\nDirektor Kliničkog centra Niš Zoran Radovanović takođe negira optužbe o koruptivnoj prirodi ovog tendera i favorizovanju nekih ponuđača, kao i tvrdnje da su na izbor i karakteristike opreme uticali predstavnici zainteresovanih firmi.\n– U definisanju potreba i specifikaciji medicinske opreme učestvovali su timovi stručnjaka KC Niš, u kojem su bili direktor Kliničkog centra Niš, zamenik direktora, pomoćnici direktora kao i direktori svih klinika koje će se useliti u novo zdanje KC – kaže Radovanović.\n14. januara 2017. u 13.48\n…te da je oprema koja se kupuje tehnološki zastarela … DSS pravi samoreklamu na neistinitim podacima. Tehnološko zastarevanje je relativno. Ma kako bila oprema zastarela za Evropu, za nas je kao raketa! Pa kod nas ne radi ni ono što svugde radi. Saradnja sa bilo kojom firmom u inostranstvu je šansa za naš tehnološki i naučni napredak\n24. januara 2017. u 10.34\nKupite vi tu opremu a do izbora ima jos dosta vremena imace sanse ili je vec prokockao autoritet DSS.


Edukacije | NACOR\nZahtevi, uspostavljanje i proveravanje ISO 9001:2015 Sistema menadžmenta kvalitetom\nOvaj kurs detaljno opisuje proces primene Sistema menadžmenta - zaštitom životne sredine. Na kursu će biti predstavljene sve tačke standarda, uz praktične primere i modele dokumentacije. Takođe, polaznici će saznati kako sistem utiče na organizaciju i savladaće tehnike za primenu i proveravanje standarda.\nKada primjenjujete standard ISO 9001:2015 kao osnov za svoj sistem uviđate da je razmišljanje zasnovano na riziku važan novi koncept koji je postavljen na čelu planiranja kvaliteta. . Ovaj trening će vam pomoći da razumete šta standard zahteva i kako možete rešiti ove zahteve unutar vašeg SMK-a.\nTrening unapređenja veština komunikacije je program skrojen po meri vaših i potreba vaše organizacije, a realizuje se kroz grupnu obuku u cilju poboljšanja verbalnih i neverbalnih veština komunikacije, bilo da je u pitanju javni nastup, pregovori ili razgovor između dve ili više osoba.\nTrening za primenu smernica dobre proizvođačke prakse u proizvodnji dijetetskih suplemenata omogućiće vam da se usaglasite za zahtevima EU (European Parliament and Council Directive 2002/46/EC), kao i sa zahtevima SAD (Code of Federal Regulations 21--PART 111). Trening je praktičan i sardži forme potrebnih dokumenata.\nSertifikacijom za internog proveravača za sistem menadžmenta kvalitetom prema ISO 9001 dobijate potvrdu da posedujete potrebno znanje, veštine i iskustvo neophodno za sprovođenje internih provera prema ISO 9001.\nBeograd, Vršac, Budva\n© 2011-2022 Proudly created by NACOR


You are at:Home»ILIJAŠ»Potpisan Ugovor za asfaltiranje saobraćajnice Salkanov Han – Župča\n“Mjesne zajednice Mrakovo i Župča nalazile su se na prvim borbenim linijama prema agresorskim položajima i dijelom su bile okupirane, a dijelom iseljene. Naseljena mjesta Popovići i Salkanov Han teritorijalno su bili vezani za slobodnu teritoriju MZ Župča, a jedina putna komunikcija između ovih naselja je bila između Župče i Salkanovog Hana kojom se vršio prevoz stvari i ljudi u toku agresije na BiH.\nOvaj put mi smo zvali ‘putem života’, a njime je nažalost 1992. godine bošnjačko i hrvatsko stanovništvo sa područja općine Ilijaš izbjeglo na slobodnu teritoriju. Put je također korišten u smislu onoga što je bila odbrana BiH. Zbog svega toga ovaj put u građanima budi posebnu emociju i ja već osjećam radost ljudi kada čuju informaciju da se kreće sa projektom.\nZnačajan broj godina pričalo se ovom projektu i danas smo došli do realizacije. Zato koristim priliku da se zahvalim i federalnom ministru Edinu Ramiću”, rekao je Fazlić.\n“Ova putna komunikacija još uvijek predstavlja važnu i najbližu komunikaciju između dvije navedene mjesne zajednice, odnosno dvije općine i dva kantona, i još uvijek se intenzivno koristi kako za saobraćaj motornih vozila, tako i za pješački saobraćaj.\nNadam se da ćemo što prije krenuti sa radovima i na zadovoljstvo svih građana Ilijaša i Breze, a posebno onih koji žive nedaleko od područja gdje će se graditi novi put i koji su vezani za to područje još iz dana agresije”, poručio je Jusić.\n“Uvijek me raduju projekti kojima se uvezuju alternativni putni pravci i građani susjednih administrativnih cjelina“, rekao je Smajlović.\nPrevious ArticleZastupnički dom Parlamenta FBiH usvojio zakon o roditeljima njegovateljima\nNext Article U BiH od danas zabranjeno negiranje genocida i veličanje ratnih zločinaca


Ništa ne otkriva, a veoma je provokativna: Haljina koja je očarala Njujorčanke ovog leta vlada ulicama Beograda (FOTO)\nNaime kao mogući trend, ova haljina se profilirala još prošle godine, ali ovog će leta bez sumnje postići svoj puni potencijal, piše Elle.\nSvi pogledi biće uprti isključivo u vas: 5 načina da zelenom haljinom šarmirate sve u prostoriji\nHaljine ovih brenda nose poznate manekenke, pevačice, glumice, kao što su Aleksa Čang, Emili Ratajkovski, Rouzi Hantington Vajtli, Bela Hadid i Lorde, a pored njih, brend ima i snažnu blogersku podršku.\nRéalisation Par osnovale su Aleksandra Spencer i Teale Talbot, a svoju odeću prodaju isključivo putem interneta, odnosno kroz svoj web shop u kome se ponuda deli na haljine, bluze i jakne.\nSvaka devojka mora da ima bar jednu: Maksi haljine koje su očarale poznate trendseterke (FOTO)\nU galeriji pogledajte najinteresantnije modele.\nTAGOVI: haljinestilhaljina AleksandraNjujorkodećatrendoviu trenduprovokativnoatraktivnostmodna inspiracija


Juventini, vraća vam se Bufon?! - Sportske.net\nOpcija više nego realna posle svega što se događa...\nOdluka sledeće nedelje, Alegri tražio tri igrača, ako ne bude dogovora naslednik se zna!Dve trampe o kojima priča Evropa, sve kreće od Dijega Košte!Šta mislite, kako bi se Pogba proveo, da mu je Roj Kin kapiten?Fulam Juventusu: "Uvek ste bili u našoj senci"Italijani javljaju, Juve na pragu novog pojačanja!\nPSŽ nije zadovoljan, gledaju ka Engleskoj, žele De Heu, pominju se Kurtoa i Oblak, Bufoni izgleda neće biti ponuđen produžetak ugovora.\nTa opcija postoji, ali slavni Italijan nije bio na očekivanom nivou od dolaska iz Juventusa, bilo je i grešaka u Ligi šampiona gde su "Sveci" očekivali da njegovo prisustvo bude dragoceno.\nSada je Bufon na prekretnici, nema ponuda, osim one iz Juventusa.\nNaime, s obzirom na dobre odnose sa Anjelijem, priča se da razmišlja da prihvati ponudu i okonča karijeru, kao i da postane direktor u klubu. To je bila Juventusova ideja i prošle sezone, ali Bufon je želeo da brani i dalje.\nSada se čak pojavila priča da bi mogao da se vrati u Juventus i naredne sezone završi karijeru, ali od toga nema ništa, Šćešnji je branio odlično, Juventusu nije potreban golman, pa ponuda važi samo za direktorsku funkciju.\nTreba reći da Bufon nema nameru ni da napušta Evropu, nije mu do novca, želi da brani na vrhunskom nivou, ali izgleda to nije moguće...


Na inicijativu Evropske komisije danas je održan sastanak predstavnika čelnih institucija uključenih u realizaciju Regionalnog stambenog programa, a kojim je predsjedavala ministrica za ljudska prava i izbjeglice BiH Semiha Borovac.\nLiselotte je istaknula kako je riječ je o do sad najvećem projektu Evropske unije u regionu. Rezimirajući dosadašnje rezultate uz odličnu saradnju državnog i entitetskih ministarstava istaknuto je da će kroz do sada četiri odobrena potprojekta biti osigurana 1.942 stambena rješenja za 6.260 povratnika. Do sad su izgrađene 144 kuće, a u toku je gradnja sedam zgrada. Tokom ove godine planirana je izgradja 968 kuća i dvije zgrade sa 15 stanova. Završeno je 86 tenderskih procedura, potpisana su 102 ugovora ukupne vrijednosti 10,5 miliona eura sa izvođačima radova - i to sve bosanskohercegovačkim firmama.\nMinistri Borovac i Čordaš su naglasili kako prioritet u daljem radu je osiguranje uslova održivog povratka. U tom kontekstu je iznesen i podatak da je prema iskazanim potrebama povratnika koji su obuhvaćeni ovim programom potrebno oko tri miliona eura za osiguranje priključaka na vodo i elektro mrežu, pomoć pri zapošljavanju i samozapošljavanju, nabavku poljoprivredne mehanizacije i sadnog materijala, socijalnu pomoć za najugroženije povratnike…


Pre proglašenja vanrednog stanja, krajem februara, u Šid je na molbu predsednika Republike Aleksandra Vučića raspoređeno 40 policajaca u timove i patrole interventnih jedinica. Posle vanrednog stanja, sredinom maja, u Šidu je, po naredbi predsednika, vojska raspoređena u tri punkta oko prihvatnih centara za migrante.\nMožda na prvi pogled deluje u redu da se zbog bezbednosnih problema koji prave migranti šalju jake policijske i vojne snage. Ali, đavo je u detaljima. Broj krivičnih dela koje migranti počine je minoran. Uglavnom je reč o krađama i tučama, koje rešava obična policija, barem po rečima direktora policije Vladimira Rebića. Predsednik Republike dodaje da se u Šidu ne dešavaju „najstrašnija krivična dela“, već sitne krađe i upadi na posede. Ministar odbrane Aleksandar Vulin potvrđuje da ne očekuje da „bilo ko ovde treba ili može da upotrebi silu“, već je cilj angažovanja Vojske da se „građani osećaju bolje“.\nU prvom policijskom „naletu“ na Šid zbog migranata nije bilo jasno da li su jake snage poslate na osnovu stvarne potrebe ili molbe predsednika. Nije bilo reči o bezbednosnoj proceni i planu aktivnosti, koji su po Zakonu o policiji obavezni delovi predloga za angažovanje posebnih jedinica policije, kao što je Žandarmerija. Predsednik Republike i ministar policije Nebojša Stefanović skoro da nemaju nikakvu ulogu u odlučivanju o tome. Tu direktor policije odobrava akciju na predlog komandanta Žandarmerije. Ministar se pita jedino ako se angažuju maksimalni kapaciteti Žandarmerije.\nŠid je bio bezbednosno interesantan zbog migranata i u vreme vanrednog stanja, od 15. marta do 6. maja. Vojska je u tom periodu bila angažovana na većem broju zadataka u oblasti javne bezbednosti, uključujući i obezbeđivanje 20 prihvatnih centara u kojima su migranti, odlukom Vlade, stavljeni u pritvor. Iako je Vlada ovo obrazložila potrebom da spreči širenje zaraze kovid-19, do kraja vanrednog stanja među migrantima nije zabeležen nijedan slučaj ove zaraze. Ali, u tom periodu zabeležena su bar dva incidenta u prihvatnim centrima, kada su pripadnici Vojske pucali u vazduh.\nNije moguće saznati da li je ovakva upotreba vatrenog oružja bila nužna i srazmerna, jer je ministar odbrane umesto istrage, kakva bi se u ovom slučaju mogla očekivati, najavio da će pripadnici Vojske za tu reakciju biti – nagrađeni. Pritisak, međutim, ne bi ni trebalo da bude na pojedincima koji su pucali, jer se, po priznanju sopstvenih visokih starešina, Vojska suočavala sa potpuno novim zadacima. Nije imala ni dovoljnu obuku ni odgovarajuće operativne procedure za ovu vrstu zadataka; to se, uostalom, videlo i po zbunjenoj reakciji pripadnika Vojske kada je ekstremni desničar pokušao automobilom da uđe u krug prihvatnog centra u Obrenovcu.\nNastavak priče o angažovanju Vojske protiv pretnje od migranata usledio je prošle subote, kada su po naređenju „vrhovnog komandanta“ pojedine jedinice upućene u Šid da ponovo obezbeđuju prihvatne centre. Važno je razjasniti da to što predsednik Republike po Ustavu komanduje Vojskom, ne znači da može da je angažuje kako mu je volja; za početak, i sam Ustav ga obavezuje da to čini u skladu sa zakonom. Misije Vojske definisane su u Strategiji odbrane iz 2019. i jedna od njih je pomoć civilnim vlastima u suprotstavljanju pretnjama bezbednosti kao što su terorizam, separatizam, organizovani kriminal i prirodne katastrofe.\nPolicija je bez ikakvih kriterijuma izdavala dozvole za kretanje tokom policijskog časa, pa ih je dala i ljudima koji su palili baklje na krovovima zgrada\nSitne krađe i upadi na privatne posede koji se spominju u slučaju migranata u Šidu očigledno ne spadaju ovde. Strategija odbrane, doduše, dopušta mogućnost da Vojska obavlja i druge zadatke, ali samo po odluci Skupštine, a ne predsednika. Izuzetak predviđen u Zakonu o Vojsci bilo bi angažovanje Vojne policije da pomogne civilnoj – sudeći po prvim fotografijama iz Šida, tamo su upućene upravo jedinice Vojne policije. Ipak, u ovom slučaju, Vojna policija angažuje se isključivo po zahtevu Ministarstva unutrašnjih poslova, a ni iz jedne do sada objavljene vesti, saopštenja ili izjave zvaničnika ne nazire se da je takav zahtev zaista upućen.\nVojska i policija su i tokom vanrednog stanja služile političkim interesima radi pokazivanja moći i zastrašivanja stanovništva. Na dan kada je - uvođenjem vanrednog stanja - virus korona prestao da bude najsmešniji, na ulicama i ispred zdravstvenih ustanova pojavili su se vojnici sa automatskim puškama, kao da su u rat krenuli. Vanredno stanje je inače zamišljeno više kao odgovor na vojne pretnje nego na pandemiju, što se vidi već po tome da je uređeno u Zakonu o odbrani. Poseban problem je što nije objavljena nijedna odluka o angažovanju Vojske, kao i to što se koordinacija sa civilnim vlastima odvijala neformalno, najčešće preko predsednika Republike.\nPolicija nije u potpunosti primenjivala demokratske standarde rada u vreme vanrednog stanja. Glavni posao policije u tom periodu bio je da se stara o poštovanju mera ograničenja i zabrane kretanja i okupljanja, zdravstvenog nadzora i karantina, te da dozvole za kretanje tokom policijskog časa dobiju ljudi kojima je to zaista potrebno. Međutim, policija nije uvek u ta 52 dana vanrednih okolnosti postupala profesionalno, srazmerno, politički neutralno, vodeći računa najpre o potrebama i pravima građana.\nNaredba ministra policije o ograničenju i zabrani kretanja lica doneta je protivustavno. Ustav ne dozvoljava da naredba bude osnov za ograničavanje slobode kretanja, već uredba. Štaviše, Ustav omogućava da se pravo na slobodno kretanje ograniči, ali ne i da se potpuno ukine, što je urađeno u vreme vanrednog stanja. Odmah na početku primene mere zabrane kretanja od 20 do 5 časova, dva policijska službenika su pesnicama zaustavili čoveka koji je tokom policijskog časa šetao psa. Policijsko zlostavljanje je primećeno barem u tri slučaja, pri čemu je unutrašnja kontrola policije javno reagovala samo jednom.\nKriterijumi na osnovu kojih je MUP izdavao dozvole za kretanje tokom policijskog časa nisu bili propisani, zbog čega su zloupotrebljene u usko partijske svrhe. Policija je dozvolila kretanje tokom policijskog časa ljudima koji su palili baklje na krovovima stambenih zgrada, ugrožavajući bezbednost stanara. Istovremeno, policija nije uvek uredno odgovarala na pozive građana koji su te incidente prijavljivali. Politički neutralno postupanje policije je dovedeno u pitanje hapšenjem simpatizera opozicije i dozvoljavanjem bakljade pristalica vlasti.\nIako je vanredno stanje formalno ukinuto, malo je verovatno da će se politička instrumentalizacija Vojske i policije prekinuti, što slučaj Šida ilustruje. Pretvaranje sitnih krađa u ozbiljnu bezbednosnu pretnju stvara presedan i preti da vanredno stanje (sa formalnim proglašenjem ili bez njega) učini redovnom pojavom. Ovakav pristup neće ni unaprediti bezbednost u lokalnim sredinama, niti rešava humanitarnu krizu izazvanu masovnim migracijama. Jedino što može jeste da raširi strah i ksenofobiju među ljudima, pa i da dovede do toga da se uplašeni građani samoorganizuju kako bi osigurali ličnu bezbednost u okruženju koje ne mogu da kontrolišu.\n(autori: Saša Đorđević, Katarina Đokić, istraživači Beogradskog centra za bezbednosnu politiku)


Vladimir Putin navodno spreman za kraj invazije, ali uz ove zahtjeve\nVladmir Putin je njemačkom kancelaru rekao da se nada da će Ukrajina zauzeti “razumnu i konstruktivnu” poziciju u idućem krugu pregovora, saopćio je Kremlj\nRuski predsjednik Vladimir Putin rekao je njemačkom kancelaru Olafu Scholzu da je spreman razgovarati o načinima okončanja ruske invazije na Ukrajinu, ali samo ako se ispune uslovi koje je postavio na početku sukoba.\nPutin je Scholzu u telefonskom razgovoru rekao da je voljan razgovarati sa svima koji žele slobodu u Ukrajini. “Ali pod uslovom da se ispune svi ruski zahtjevi”, rekao je.\nRuski predsjednik je ponovio te zahtjeve, a oni uključuju “demilitarizaciju” Ukrajine, “denacifikaciju” Ukrajine, neutralan i nenuklearni status Ukrajine, međunarodno priznanje ruske aneksije poluotoka Krima 2014. godine i suverenitet odcijepljenim regijama Lugansku i Donjecku.\nPutin je njemačkom kancelaru rekao da se nada da će Ukrajina zauzeti “razumnu i konstruktivnu” poziciju u idućem krugu pregovora, saopćio je Kremlj, prenosi Index.\nRusija i Ukrajina održale su dva kruga pregovora otkako je Rusija prije osam dana izvršila invaziju koju naziva “specijalnom vojnom operacijom”.\nKijev i Moskva dosad su postigli razumijevanje o potrebi uspostave humanitarnih koridora za evakuaciju civila.


Ukida se naplata parkinga u jednom delu grada – RTVSANTOS\nTagged: bolnica, Ilija Mandić, JKP"Pijace i parkinzi", mesto, naplata, parking\nU prostorijama Gradskog odbora Srpske napredne stranke u Zrenjaninu danas je održana konferencija za novinare na kojoj se javnosti obratio direktor Javnog komunalnog preduzeća „Pijace i parkinzi“ Ilija Mandić.\nSrpska napredna stranka ispunjava svoja obećanja, mi se ne bavimo neosnovanim optužbama i obmanjivanjem, nego radimo u interesu naših građana.\n„Shodno tome, Gradski odbor Srpske napredne stranke u Zrenjaninu vas obaveštava da se naplata parkiranja ispred Opšte bolnice „Đorđe Joanović“ od ponedeljka, 28. decembra ukida. Svesni smo da u ovoj zdravstvenoj ustanovi, na čijem čelu je Pokrajinska administracija, vladaju nehumani uslovi i loša organizacija, na ovaj način smo hteli da olakšamo funkcionisanje svih građana Srednjobanatskog okruga tokom višečasovnog boravka u bolnici. Ovaj potez predstavlja pobedu Srpske napredne stranke nad režimom koji je na izdisaju, čiji su interesi važniji od interesa jednog od najvažnijih sistema u državi, a to je zdravstvo.Takođe, potrebno je spomenuti da radovi na Maloj pijaci u Jug Bogdanovoj ulici idu utvrđenom dinamikom, završeni su zemljani radovi, a sada su u toku radovi na postavljanju konstrukcije koja će omogućiti adekvatno funkcionisanje zakupaca tezgi, ali i sugrađana koji svakodnevno kupuju.\nVrednost ovog projekta je 30 miliona dinara i već u martu sledeće godine očekujemo da će naši sugrađani nakon 40 godina dobiti pijacu po ugledu na evropske tržnice.“ – objasnio je Mandić.\nSrpska napredna stranka će u narednom periodu intezivno nastaviti sa aktivnostima na poboljšanju uslova na pijacama, postavlju tezgi u naseljenim mestima, ali i značajnim proširenjem i uređenjem parkirališta u Zrenjaninu.\nPrevious Post: “Mrkšićevi salaši” obradovali najmlađe\nNext Post: Zrenjaninska pijaca\nA aj pre par dana zaradio kaznu tamo 😀\nKakva kampanja poganih, smrdljivih, nazadnjaka…!!!\nKao, bolnica je katastrofa, jer nije pod njihovom sapom, pa ce oni da pomazu narodu?!\nOlosi su samo zaboravili da kaU, kako su sve cene podigli duplo, plate smanjili, zaduzili zemlju za 13 milijardi za samo 3 godine i doapeli smo do toga da imamo najmanja primanja u celoj Evropi i NAJSKUPLJE GORIVO! Da li ce ti olosi da nam “pomazu” ukidajuci namet, koji i ne sluzi nicemu, osim da se otimaju pare od naroda?!?!\nNa to su trebali da misle,monogo ranije.A ne sad kad očekuju izbore.Niko u bolnicu na pregled neide što mu se sviđa,već muke i bolesti.Još treba da misli šta će mu sa autom biti,ako na vreme ne produži parkig.


Poslovanje u Srbiji Archives | Gecić Law\nPečati su, konačno, istorija\nPre godinu dana smo pisali o ukidanju korišćenja pečata u privrednom i finansijskom poslovanju u Srbiji. Konačno, ovaj proces se priveo kraju. Zakonom o privrednim društvima iz 2012. godine eksplicitno je navedeno da privredna društva u svom poslovanju nisu dužna da koriste pečat. Ipak, praktična primena oslobođenja od korišćenja pečata nije u potpunosti zaživela. Poteškoće su pre svega nastajale u bankarskom sektoru, jer su poslovne banke nastavile da zahtevaju od svojih klijenata upotrebu pečata pri overi platnih naloga i drugih relevantnih dokumenata. Takva praksa je obustavljena pre tačno godinu dana, 1. oktobra 2017. godine, kada su stupila na snagu nova […]\nPrekogranične M&A transakcije će biti izričito regulisane – u susret novinama Zakona o privrednim društvima\nDana 4. oktobra 2017. godine u Beogradu će se održati javna rasprava o Nacrtu zakona o izmenama i dopunama Zakona o privrednim društvima, koji je pripremilo i predložilo Ministarstvo privrede u aprilu ove godine. U pripremi Nacrta nadležno ministarstvo je „opipalo i puls privrede“ u pogledu pitanja na koja se Zakon o privrednim društvima odnosi, a koja bi trebalo menjati, dopuniti ili iznova regulisati te je u Radnoj grupi učestvovala i Privredna komora Srbije, a prihvaćeno je više od 60 odsto komentara koje su privrednici, preko Privredne komore Srbije, dostavili Ministarstvu privrede. Postojanje i značaj ove saradnje istakao je predsednik […]\nOd 1. oktobra u banku bez pečata\nNarodna banka Srbije usvojila je izmene i dopune sedam podzakonskih akata u oblasti platnog prometa, rešivši na taj način dilemu u pogledu obaveze privrednih subjekata da upotrebljavaju pečat prilikom korišćenja platnih usluga. Pravilo da privredna društva nisu dužna da upotrebljavaju pečat u svojim poslovnim pismima i drugim dokumentima (osim ukoliko je zakonom drugačije propisano) eksplicitno je postavljeno Zakonom o privrednim društvima, koji se primenjuje od 2012. godine. Premda i Zakon o platnim uslugama, koji se primenjuje od 1. oktobra 2015. godine i koji, u skladu sa relevantnim direktivama Evropske Unije, predviđa da pravna lica i preduzetnici nemaju obavezu upotrebe pečata […]


LAVOVI IZBORILI PLASMAN NA EURO\nRukometaši Crne Gore igraće na šampionatu Evrope koje se naredne godine održava u Madjarskoj i Slovačkoj! “Lavovi” su u posljednjem kvalifikacionom meču u Bemaks areni savladali selekciju Rumunije 23:19. Prvo poluvrijeme obilježile su greške i jake odbrane obje selekcije. Naš nacionalni tim je u dva navrata imao dva gola prednosti, ali je na polovini susreta rezultat bio poravnat (9:9). Crnogorci su sjajno započeli...\nRUKOMETAŠI SA RUMUNIJOM ZA EP\nMuška rukometna reprezentacija Crne Gore igraće danas u Podgorici sa Rumunijom odlučujući meč za plasman na Evropsko prvenstvo u Mađarskoj i Slovačkoj. Crnogorskim rukometašima za plasman na šampionat dovoljan je bod. Rumunija je prvi međusobni duel u Baja Mareu dobila 36:27, a kolo prije kraja kvalifikacija ostvarila je po pobjedu i remi uz tri poraza. Crna Gora je u osmoj kvalifikacionoj grupi upisala...\nŠVEDSKA PREJAKA ZA RUKOMETAŠE, PROTIV RUMUNA MEČ ODLUKE ZA EURO\nMuška rukometna reprezentacija Crne Gore poražena je danas u Podgorici od Švedske 34:22 (19:15), u utakmici petog kola osme grupe kvalifikacija za Evropsko prvenstvo u Mađarskoj i Slovačkoj. Vicešampion svijeta, koji je dobio i prvi međusobni duel u Lundu 27:24, zabilježio je peti trijumf i zadržao maksimalan učinak u dosadašnjem dijelu kvalifikacija. Crnogorski rukometaši samo u prvom poluvremenu bili su ravnopravan rival,...\nTPCFL: DANAS UTAKMICE 31. KOLA, SUTJESKA DOČEKUJE JEZERO\nUtakmice 31. kola Telekom Prve crnogorske fudbalske lige biće odigrane danas. Budućnost, koja je obezbijedila šampionski trofej, igraće u podgoričkom naselju Stari aerodrom protiv OFK Titograda, Sutjeska i Jezero sastaće se u Nikšiću, dok će u Tuzima rivali biti Dečić i Zeta.Petrovac će ugostiti Rudar, dok će na DG areni rivali biti Podgorica i Iskra.Duel u Petrovcu...\nSREBRO ZA PETRA LIJEŠEVIĆA\nReprezentativac Crne Gore u kategoriji do 81 kilograma na poene je poražen od ruskog borca Vasilija Kaverina. Budvanin je odlično kontrolisao veći dio borbe, a Rus je prednost stekao neugodnim krošeom. Uslijedilo je i gledanje snimka nakon žalbe iz Liješevićevog kornera, ali je samo jedan sudija dao prednost našem mladom bokseru. Liješević je bio prvak Evrope u omladinskoj konkurenciji. Na putu do finala...


Vesti online / Vesti / Srbija / Makro u srpskoj vladi?\nMakro u srpskoj vladi?\nPrvi potpredsednik Vlade Srbije Aleksandar Vučić, najveći zagovornik da se srpska vlada "pojača" stranim stručnjacima, razaslao je saradnike po evropskim prestonicama ne bi li ispregovarao uslove njihovog angažmana.\nDominik Stros Kan, bivši šef Međunarodnog monetarnog fonda\nVučićev savetnik za ekonomiju Siniša Mali potvrdio je da se ovih dana sastao sa bivšim francuskim ministrom finansija Stros Kanom, ali nije želeo da govori o detaljima razgovora. Pokazalo se da je tačno ono što je u prvi mah delovalo kao neozbiljna spekulacija medija i da bi čovek kojeg francusko tužilaštvo tereti za organizovanje visoke prostitucije, mogao postati glavni čovek ekspertskog tima za spas srpskih finansija!\nPrema neimenovanim izvorima, Kan bi bio zadužen za restrukturisanje javnih finansija i javnog duga, za otvaranje novih radnih mesta i za novi aranžman sa MMF-om. On se ne bi sam uhvatio u koštac sa nagomilanim srpskim finansijskim problemima već bi sa sobom doveo 10 do 15 eksperata.\nMali bio u Đinđićevoj vladi\nČelnici Srpske napredne stranke hvalili su se u predizbornoj kampanji kako njihova stranka ima stručnjake za sve resore, samo im treba dati šansu pobedom naprednjaka na izborima. Posle godinu dana trajanja sadašnje Vlade Srbije, u kojoj SNS drži najveći broj resora, očigledno je da naprednjacima fale sposobni i stručni ljudi. Ne samo da traže kadrove po belom svetu već umeju da "pozajme" i ljude od svojih ljutih političkih protivnika. Naime, Siniša Mali, koji pregovara sa Stros Kanom u Parizu, bio je pomoćnik ministra za privatizaciju u vladi Zorana Đinđića.\nKoliko bi svi oni mogli da koštaju državu još nije došlo na dnevni red, ali je u jednom od TV nastupa Vučić nagovestio da strani stručnjaci ne bi bili dovedeni o trošku poreskih obveznika (?).\n- Ne verujem da će Kan prihvatiti da radi za manje od 20.000 evra mesečno, a još o našoj privredi ne zna ništa. Treba mu bar godinu dana, a za godinu dana će naša privreda da potone - kaže ekonomista Zoran Popov.\nParalelno sa Parizom, Beograd kontaktira i sa Londonom, pa se Stiven Bajers i Piter Lilijem pominju kao mogući budući savetnici za privredu u srpskoj vladi. Iako pomenuta imena nisu ni približno poznata poput Kanovog, širom planete slavom ovenčanog zbog optužbi za silovanje sobarice u jednom njujorškom hotelu zbog čega je i podneo ostavku na funkciju u MMF-u, ni biografija Britanca nije za potcenjivanje. Bajers je laburista i član kabineta nekadašnjeg engleskog premijera Tonija Blera, dok je Lilijem konzervativac koji je bio angažovan u vladama Margaret Tačer i Džona Mejdžora.\nTo, međutim, nije sve. U stilu izborne kampanje nekadašnjeg naprednjačkog lidera Tomislava Nikolića da će Srbija biti "okrenuta i ka istoku i ka zapadu", pominje se i mogućnost dovođenja Rusa. On navodno ne bi bio "samo" savetnik, već bi dobio ministarsku funkciju i to resor energetike i rudarstva.\nIako se dovođenjem stranaca praktično priznaje da nema dovoljno domaćih eksperata koji bi hteli i bili sposobni da se uhvate u koštac sa nagomilanim finansijskim i privrednim problemima koji Srbiju svakog časa mogu učiniti bankrot državom, neki domaći ekonomisti pozdravljaju njihov dolazak. Većina je ipak skeptična.\nŠreder suviše skup\nLicitiranju ko bi sve mogao da zasedne u Nemanjinu 11 nema kraja, pa je ovih dana u beogradskim medijima osvanulo i ime Gerharda Šredera. Iako Nemce u ovom sazivu Vučićeve "legije stranaca" nikako ne treba zaobići, poznavaoci odbacuju mogućnost angažmana bivšeg nemačkog kancelara iz prostog razloga što je suvuše skup. Šreder je jedan od onih političara koji je dobro unovčio političke pozicije, pa je nakon vođenja nemačke vlade imenovan za predsednika nadzornog odbora ruske kompanije za izgradnju Severnoevropskog gasovoda. Takođe je postao i deo evropskih savetnika banke Rotšild, a bio je i lični savetnik vlasnika švajcarske izdavačke kuće Ringijer u čijem su vlasništvu i srpski dnevni listovi "Blic", "Alo" i nedeljnik "Nin".\nEkonomista Popov podseća da MMF sa štednjom nijednu zemlju nije odveo u progres i da je Rusija pod Jeljcinom, dok su ga savetovali stručnjaci iz ove organizacije, pala na najniže grane.\n- Jednog šefa MMF-a dovesti da vodi finansije kod nas je isuviše rizično. Imamo 1,5 miliona gladnih ljudi, a tražimo rešenja od stranaca da daju jedan pametan predlog za godinu dana. Slovenački potpredsednik Jože Mencinger je svojevremeno tražio američki predlog, za 25.000 maraka, a kada su dobili odgovor, rekao je da je to primer onoga što ne treba ni slučajno da se radi - podseća Popov.\nStranaca nije manjkalo\nTrenutno je od angažovanih stranih eksperata najpoznatiji Slovenac sa srpskim pasošem - Ivan Simič, koji je pre pola godine imenovan za vršioca dužnosti direktora Poreske uprave Ministarstva finansija. Nakon novinskih optužbi da svoje privatne kompanije prijavljuje u poreskim rajevima da bi izbegao plaćanje poreza, Simič je srpskoj vladi ponudio ostavku. Ni prethodnih decenija Srbiji nije manjkalo stranaca na državnim funkcijama, ali je većina njih, poput Milana Panića, Radmile Milentijević ili Radovana Jelašića, bilo srpskog porekla.\nSRBIJA Glamočić i Radulović kandidati za ministre\nSRBIJA SNS o novim ministrima do kraja nedelje\nSRBIJA Ništa od rekonstrukcije: Izbori 20. decembra\nNedelja 11.08.2013. 02:12\nPrema neimenovanim izvorima, Kan bi bio zadužen za restrukturisanje javnih finansija i javnog duga, za otvaranje novih radnih mesta i za novi aranžman sa MMF-om?! Ево нам проблемаааа...ММФ функционише на слиједећем принципу..1.Приватизација, 2.Либерализација(извлачење капитала из земље жртве), 3.Тржишно одређивање цијена и 4.Протести и немири Плаћеник је дошао да четврту фазу одигра као са собарицом. Негативни примјери ММф-ог присуства и фазе 4. је Индонезија 1998. године и Боливија 2000.Србијо отвори очи ил` ће да буде...ВОЗИ МИШКОООООООО\nNedelja 11.08.2013. 02:56\nJa za ovog nisam glasao!\nNedelja 11.08.2013. 06:14\nDovesti stranca u Srbiju je direktno pluvanje Srpskom narodu u lice. Nasi strucnjaci iz dijaspore su jedni od najcenjeniji I najplacenijih na Zapadu! Medju Srbima u Srbiji I u svetu ima izuzetno pametnih ljudi, ali nemogu da dodju do glasa u Srbiji od nase "pametne"politicke elite I njihovog pariskog sistema zaposljavanja.


Foto: @elinatorin / Twitter\nOvo je bila sve samo ne klasična fudbalska predstava, utakmica u kojoj se dogodio neverovatan preokret Frajburga, ali i mnoštvo drugih situacija koje se ne viđaju tako često.\nNaime, meč je prvo kasnio 15 minuta zbog snega koji je neprestano vejao u Kelnu, da bi u 16. minutu zbog istog tog snežnog pokrivača koji je u potpunosti prekrio teren stadiona „Rajneenergije“ bilo nemoguće sudiji Robertu Kampki da pronađe belu tačku kako bi igrač Kelna Guirasi izveo jedanaesterac.\nUzalud su i Kampka i fudbaleri jednog i drugog tima tražili gde je mesto odakle se izvodi najstroža kazna, a kako zbog snega koji je neprestano padao, a i belog pokrivača koji je već bio na igralištu, to nije bilo moguće utvrditi - arbitar se setio kako da reši taj problem. On je otišao do gol-linije Frajburga, onda koracima odmerio 11 metara i rekao "Odavde!".\nBundesliga 17/18: schiedsrichter kampka findet den elfmeterpunkt nicht\nKeln je tada udvostrio prednost, imao i "+3", ali je na kraju izgubio, i to primivši dva gola u sudijskoj nadoknadi vremena.\nOvim porazom Keln je ostao na začelju tabele sa samo tri osvojena boda iz 15 utakmica i time dodatno sebi zakomplikovao život u borbi za opstanak, koja sada već deluje kao nemoguća misija.


Iako se nedeljama spekulisalo da bi najtalentovaniji golman Evrope Đanluiđi Donaruma mogao da promeni klub, to se očigledno neće dogoditi.\nNije tajna da je supertalentovani čuvar mreže Milana, rođen 1999. godine, bio želja operativaca velikih klubova kao što su Real i Mančester junajted, ali će on po svemu sudeći i dalje čuvari gol "roso-nera", pred kojim je dosad stajao čak 72 puta.\nS obzirom na to da mu ugovor ističe za godinu dana (30. juna 2018), momak kome je šansu prvi pružio Siniša Mihajlović kaže da planira da narednih 12 meseci provede na istom mestu gde je i počeo karijeru i već stigao i do dresa "A" reprezentacije.\n"Svi znaju da želim da ostanem u Milanu. Tražim kuću u gradu u kojoj bih živeo sa porodicom", izjavio je Donaruma i smirio navijače sedmostrukog šampiona Evrope.\n"Miran sam i sve strane u ovim pregovorima znaju da sam već doneo odluku. Veoma sam vezan za ove boje (crvenu i crnu)", dodao je čuvar mreže, kome je agent svetski popularni Mino Rajola.\nDonarumin ostanak još jedno je pojačanje za "roso-nere", koji su ambiciozno i organizovano ušli u prelazni rok, angažujući štopera Viljareala Matea Musakija, vezistu Atalante Franka Kesija, levog beka Volfsburga Rikarda Rodrigeza i napadača Portoa Andre Silvu.